open-index/open-wikipedia-markdown huggingface dataset:
ದಿನಚರಿ

thumb|ಆನ್ ಫ಼್ರ್ಯಾಂಕ್‍ಳ ಮೂಲ ದಿನಚರಿಯ ಪ್ರತಿ, ಬರ್ಲಿನ್‍ನಲ್ಲಿ
**ದಿನಚರಿ**ಯು (**ದಿನಚರಿ ಪುಸ್ತಕ**) ದಿನಾಂಕವನ್ನು ಆಧರಿಸಿ ಕ್ರಮವಾಗಿರಿಸಿದ ಪ್ರತ್ಯೇಕವಾದ ನಮೂದುಗಳನ್ನು ಹೊಂದಿರುವ (ಮೂಲತಃ ಕೈಬರಹದ ಶೈಲಿಯಲ್ಲಿರುವ) ದಾಖಲೆ. ಇದು ಒಂದು ದಿನ ಅಥವಾ ಇತರ ಸಮಯದ ಅವಧಿಯಲ್ಲಿ ಏನು ನಡೆಯಿತು ಎಂಬುದನ್ನು ವರದಿ ಮಾಡುತ್ತದೆ. ವೈಯಕ್ತಿಕ ದಿನಚರಿಯು ಬರಹಗಾರನ ನೇರ ಅನುಭವದ ಹೊರಗಿನ ಪ್ರಸ್ತುತ ಘಟನೆಗಳ ಮೇಲಿನ ಟಿಪ್ಪಣಿಗಳನ್ನು ಹೊರತುಪಡಿಸಿ, ಒಬ್ಬ ವ್ಯಕ್ತಿಯ ಅನುಭವಗಳು, ಯೋಚನೆಗಳು, ಮತ್ತು/ಅಥವಾ ಅನಿಸಿಕೆಗಳನ್ನು ಒಳಗೊಳ್ಳಬಹುದು. ದಿನಚರಿ ಇಡುವವನನ್ನು ದಿನಚರಿಗಾರನೆಂದು ಕರೆಯಲಾಗುತ್ತದೆ. ಸಾಂಸ್ಥಿಕ ಉದ್ದೇಶಗಳಿಗಾಗಿ ಆರಂಭಿಸಲಾದ ದಿನಚರಿಗಳು ಮಾನವ ನಾಗರೀಕತೆಯ ಅನೇಕ ಅಂಶಗಳಲ್ಲಿ ಪಾತ್ರವನ್ನು ವಹಿಸುತ್ತವೆ, ಉದಾಹರಣೆಗೆ ಸರ್ಕಾರಿ ದಾಖಲೆಗಳು (ಉದಾ. ಹ್ಯಾನ್ಸಾರ್ಡ್), ವ್ಯವಹಾರ ಖಾತೆ ಪುಸ್ತಕಗಳು, ಮತ್ತು ಸೇನಾ ದಾಖಲೆಗಳು.

## ಬಾಹ್ಯ ಸಂಪರ್ಕಗಳು 
* The Beginner’s Guide to Digital Journaling
* Doodle Diaries
* Coloring Diaries
* *A Lifetime - Day by Day: Five Women and their Diaries *, online exhibit on Archives of Ontario website

ವರ್ಗ:ಪುಸ್ತಕಗಳು
ಮೆರಿಲ್ ಸ್ಟ್ರೀಪ್

**ಮೆರಿಲ್ ಸ್ಟ್ರೀಪ್** (ಜನನ ಮೇರಿ ಲೂಯಿಸ್ ಸ್ಟ್ರೀಪ್; ಜೂನ್ 22, 1949) ಒರ್ವ ಅಮೆರಿಕ ನಟಿ. ಅವರು ನ್ಯೂ ಜೆರ್ಸಿಯಲ್ಲಿ ಜನಿಸಿದರು.ಫಾಲಿಂಗ್ ಇನ್ ಲವ್, ದಿ ಬ್ರಿಡ್ಜಸ್ ಆಫ್ ಮ್ಯಾಡಿಸನ್ ಕೌಂಟಿ ಮತ್ತು ದಿ ಹೌಸ್ ಆಫ್ ಸ್ಪಿರಿಟ್ಸ್ ಸೇರಿದಂತೆ ಅನೇಕ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. ಸ್ಟ್ರೀಪ್ ಅವರನ್ನು ಸಾರ್ವಕಾಲಿಕ ಶ್ರೇಷ್ಠ  ನಟಿಯರಲ್ಲಿ ಒಬ್ಬರೆಂದು ಪರಿಗಣಿಸಲಾಗುತ್ತದೆ. ಅವರು ಇಲ್ಲಿಯವರೆಗೆ ಮೂರು ಅಕಾಡೆಮಿ ಪ್ರಶಸ್ತಿಗಳನ್ನು ಗೆದ್ದಿದ್ದಾರೆ ಮತ್ತು ಒಟ್ಟಾರೆಯಾಗಿ ಹದಿನೇಳುಕ್ಕೆ ನಾಮನಿರ್ದೇಶನಗೊಂಡಿದ್ದಾರೆ. ಅಧ್ಯಕ್ಷ ಬರಾಕ್ ಒಬಾಮಾ ಅವರು 2010 ರ ನ್ಯಾಷನಲ್ ಮೆಡಲ್ ಆಫ್ ಆರ್ಟ್ಸ್ ಪ್ರಶಸ್ತಿಯನ್ನು ಪ್ರಧಾನ ಮಾಡಿದರು.

1975 ರಲ್ಲಿ  ಟ್ರೆಲ್ವನಿ ಆಫ಼್ ದಿ ವೆಲ್ಲ್ಸ್ ಎಂಬ ನಾಟಕದ ಮೂಲಕ ರಂಗ ಪ್ರವೇಷ ಮಾಡಿದರು. 1977 ರಲ್ಲಿ, ದಿ ಡೆಡ್ಲೀಯಸ್ಟ್ ಸೀಸನ್ ಎಂಬ ದೂರದರ್ಶನ ಚಲನಚಿತ್ರದಲ್ಲಿ ಅವರು ಕಿರುತೆರೆಯನ್ನು ಪ್ರವೇಷ ಮಾಡಿದರು ಮತ್ತು ಅದೇ ವರ್ಷದಲ್ಲಿ ಜೂಲಿಯಾ ಚಿತ್ರದ ಮೂಲಕ ಸಿನಿರಂಗಕ್ಕೆ ಪಾದಾರ್ಪಣೆ ಮಾಡಿದರು.1978 ರ ಕಿರು-ಸರಣಿ ಹೊಲೊಕಸ್ಟ್ ಪಾತ್ರಕಾಗಿ  ಎಮ್ಮಿ ಪ್ರಶಸ್ತಿಯನ್ನು ಗೆದ್ದರು,  ಮತ್ತು ದಿ ಡೀರ್ ಹಂಟರ್ಗಾಗಿ ತಮ್ಮ ಮೊದಲ ಅಕಾಡೆಮಿ ಪ್ರಶಸ್ತಿ ನಾಮನಿರ್ದೇಶನವನ್ನು ಪಡೆದರು. ಕ್ರೀಮರ್ vs. ಕ್ರಾಮರ್ (1979) ಗಾಗಿ ಅತ್ಯುತ್ತಮ ಪೋಷಕ ನಟಿ ಅಕಾಡೆಮಿ ಪ್ರಶಸ್ತಿಯನ್ನು ಗೆದ್ದರು.ಸೋಫೀಸ್ ಚಾಯ್ಸ್ (1982) ಮತ್ತು ದಿ ಐರನ್ ಲೇಡಿಗಾಗಿ(2011) ಅತ್ಯುತ್ತಮ ನಟಿ ಅಕಾಡೆಮಿ ಪ್ರಶಸ್ತಿ  ಗೆದ್ದಿದ್ದಾರೆ. https://www.kannadaprabha.com/cinema/news/b-town-praises-meryl-streeps-gutsy-golden-globes-speech/288246.html 
thumb|ಪ್ರೌಢಶಾಲೆಯಲ್ಲಿ ಮೆರಿಲ್ ಸ್ಟ್ರೀಪ್, 1966
thumb|1979 ರಲ್ಲಿ ಸ್ಟ್ರೀಪ್
thumb|ಹಾಲಿವುಡ್ ನ ವಾಕ್ ಆಫ್ ಫೇಮ್ನಲ್ಲಿ ಸ್ಟ್ರೀಪ್ ಅವರ  ನಕ್ಷತ್ರ

## ಮೂಲಗಳು
*
*
*
*
*
*
*
*
*
*
*
*
*
* 
*
*
*
*
*
*
*
*
*
*
*  Includes discussion of Streep's performance in Robert Kalfin's production of *Happy End* at the Chelsea Theater and on Broadway
*
*
*
*
*
*
*
*

## ಬಾಹ್ಯ ಕೊಂಡಿಗಳು
*
*
*
* ಎಮಿಸ್.ಕಾಂನಲ್ಲಿ ಮೆರಿಲ್ ಸ್ಟ್ರೀಪ್ 
*ಗೋಲ್ಡನ್ ಗ್ಲೋಬ್ಸ್.ಕಾಮ್ನಲ್ಲಿ ಮೆರಿಲ್ ಸ್ಟ್ರೀಪ್
*
*ಪ್ಲೇಬಿಲ್ನಲ್ಲಿ ಮೆರಿಲ್ ಸ್ಟ್ರೀಪ್  

ವರ್ಗ:೧೯೪೯ ಜನನ
ವರ್ಗ:ಚಲನಚಿತ್ರ ನಟಿಯರು
ಶೋಭಾ ಗುರ್ಟು

**ಶೋಭಾ ಗುರ್ಟು** (೧೯೨೫-೨೦೦೪) ರವರು ಭಾರತದ ಹಿಂದೂಸ್ತಾನಿ ಶಾಸ್ತ್ರೀಯ ಶೈಲಿಯ ಗಾಯಕಿಯಾಗಿದ್ದರು. ಇವರನ್ನು ಠುಮ್ರಿ ರಾಣಿ ಎಂದು ಕೂಡ ಕರೆಯುತ್ತಾರೆ. 
=ಆರಂಭಿಕ ಜೀವನ=
ಭಾನುಮತಿ ಶಿರೋದ್ಕರ್ ಎಂಬುದು ಅವರ ಜನ್ಮ ನಾಮ. ಇವರು ೮ ಫೆಬ್ರವರಿ ೧೯೨೫ರಂದು ಕರ್ನಾಟಕ ಜಿಲ್ಲೆಯ ಬೆಳಗಾವಿಯಲ್ಲಿ ಜನಿಸಿದರು. ಆರಂಭಿಕ ದಿನಗಳಲ್ಲಿ ವೃತ್ತಿಪರ ನರ್ತಕಿಯಾಗಿದ್ದ ತಮ್ಮ ತಾಯಿ ಮೆನೆಕಬಾಯ್ ಶಿರೋದ್ಕರ್ ರವರಿಂದ ತರಬೇತಿ ಪಡೆದರು. ಅವರ ತಾಯಿ ಉಸ್ತಾದ್ ಅಲ್ಲಾದಿಯಾ ಖಾನ್ ರವರ ಶಿಷ್ಯೆಯಾಗಿದ್ದರು.
=ವೃತ್ತಿಜೀವನ=
ಶೋಭಾ ಗುರ್ಟು ರವರು ಠುಮ್ರಿ, ದಾದ್ರ,ಕಾಜ್ರಿ,ಹೋರಿ ಮುಂತಾದ ಅರೆ ಶಾಸ್ರೀಯ ರೂಪಗಳಲ್ಲಿ ಪರಿಣಿತರಾಗಿದ್ದರು. ಗಾಯಕಿ ಬೇಗಂ ಅಖ್ತರ್ ಹಾಗೂ ಗಾಯಕ ಉಸ್ತಾದ್ ಬಡೇ ಗುಲಾಂ ಅಲಿ ಖಾನ್ ರವರಿಂದ ಪ್ರಭಾವಿತರಾಗಿದ್ದರು. ಅವರು ಮರಾಠಿ ಮತ್ತು ಹಿಂದಿ ಚಿತ್ರರಂಗದಲ್ಲಿಯೂ ಸಹ ಸಂಗೀತವನ್ನು ಪ್ರದರ್ಶಿಸಿದ್ದಾರೆ. ಅವರು ಕಮಾಲ್ ಅಮ್ರೋಹಿರವರ ಪಕೀಝಹ್ (೧೯೭೨) ಚಲನಚಿತ್ರದಲ್ಲಿ ಹಿನ್ನೆಲೆ ಗಾಯಕಿಯಾಗಿ ಕೆಲಸ ಮಾಡಿದ್ದಾರೆ. ನಂತರ ಫಾಗುನ್ (೧೯೭೩) ಚಿತ್ರದಲ್ಲಿ 'ಬೇದರ್ದೀ ಬನ್ ಗಯೆ ಕೊಯಿ ಜಾವೋ ಮನಾವೋ ಮೋರ್ ಸಯ್ಯನ್' ಎಂಬ ಹಾಡನ್ನು ಹಾಡಿದ್ದಾರೆ. ಮೈನ್ ತುಲ್ಸಿ ತೆರೆ ಆಂಗನ್ ಕಿ (೧೯೭೮) ಚಲನಚಿತ್ರದ 'ಸಯ್ಯನ್ ರೂತ್ ಗಯೇ' ಹಾಡಿಗಾಗಿ ಅವರು ಮಹಿಳಾ ಹಿನ್ನೆಲೆ ಗಾಯಕಿಯಾಗಿ ಫಿಲ್ಮ್ಫೇರ್ ನಾಮನಿರ್ದೇಶನವನ್ನು ಗಳಿಸಿದರು. ಮರಾಠಿ ಚಿತ್ರರಂಗದಲ್ಲಿ ಸಾಮ್ನಾ ಮತ್ತು ಲಾಲ್ ಮತಿ ಚಿತ್ರಗಳಿಗೆ ಹಾಡಿದ್ದಾರೆ. ಸಂಗೀತ ಕಚೇರಿಗಳಿಗಾಗಿ ಪ್ರಪಂಚದಾದ್ಯಂತ ಪ್ರಯಾಣಿಸಿದ್ದಾರೆ. ಅವರು ಮೆಹದಿ ಹಸನ್ ರವರೊಂದಿಗೆ ಮಾಡಿದ ಗಝಲ್ "ಟಾರ್ಜ್" ಆಲ್ಬಂ ಜನಪ್ರಿಯವಾಗಿದೆ. ಭಾರತದ ೫೦ನೇ ವರ್ಷದ ಗಣರಾಜ್ಯ ದಿನವನ್ನು ಗುರುತಿಸಲು ೨೦೦೦ರದಲ್ಲಿ ಬಿಡುಗಡೆಗೊಂಡ ಜನ ಗಣ ಮನ ವಿಡಿಯೋದಲ್ಲಿ ಅವರು ಕಾಣಿಸಿಕೊಂಡರು, ಅಲ್ಲದೆ ಭಾರತದ ಇತರ ಪ್ರಮುಖ ಶಾಸ್ತ್ರೀಯ ಗಾಯಕರು ಮತ್ತು ಸಂಗೀತಗಾರರೊಂದಿಗೆ ಭಾರತದ ರಾಷ್ಟ್ರಗೀತೆ, ಜನ ಗಣ ಮನವನ್ನು ಹಾಡಿದ್ದಾರೆ.

=ಮರಣ=
ಶೋಭಾ ಗುರ್ಟು ರವರು ೨೭ ಸೆಪ್ಟೆಂಬರ್ ೨೦೦೪ರಲ್ಲಿ ಮರಣ ಹೊಂದಿದರು.
=ಪ್ರಶಸ್ತಿಗಳು=
*೧೯೮೭ರಲ್ಲಿ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ
*೨೦೦೨ರಲ್ಲಿ ಪದ್ಮಭೂಷಣ ಪ್ರಶಸ್ತಿ 
*ಲತಾ ಮಂಗೇಶ್ಕರ್ ಪುರಸ್ಕಾರ
*ಶಾಹು ಮಹಾರಾಜ್ ಪುರಸ್ಕಾರ
*ಮಹಾರಾಷ್ಟ್ರ ಗೌರವ ಪುರಸ್ಕಾರ
=ಉಲ್ಲೇಖಗಳು=

ವರ್ಗ:ಸಂಗೀತ ನಾಟಕ ಅಕಾಡಮೀ ಪ್ರಶಸ್ತಿ ಪುರಸ್ಕೃತರು
ವರ್ಗ:ಶಾಸ್ತ್ರೀಯ ಸಂಗೀತಗಾರರು
ನೊಗ

thumb|ನೊಗ ಹೂಡಿರುವ ಎತ್ತುಗಳಿರುವ ಗಾಡಿ

**ನೊಗ**ವು ಸಾಮಾನ್ಯವಾಗಿ ಭಾರವನ್ನು ಒಟ್ಟಾಗಿ ಎಳೆಯುವುದನ್ನು ಸಾಧ್ಯವಾಗಿಸಲು ಎತ್ತುಗಳು ಅಥವಾ ಇತರ ಪ್ರಾಣಿಗಳ ಜೋಡಿಗಳ ನಡುವೆ ಬಳಸಲಾದ ಒಂದು ಮರದ ತೊಲೆ, ಎತ್ತುಗಳಿಗೆ ನೊಗ ಹೂಡುವುದು ಅತ್ಯಂತ ಸಾಮಾನ್ಯವಾಗಿದೆ; ಕೆಲವು ನೊಗಗಳನ್ನು ಪ್ರತ್ಯೇಕ ಪ್ರಾಣಿಗಳಿಗೆ ಹೂಡಲಾಗುತ್ತದೆ. ಭಿನ್ನ ಸಂಸ್ಕೃತಿಗಳಲ್ಲಿ, ಮತ್ತು ಭಿನ್ನ ಪ್ರಕಾರಗಳ ಎತ್ತುಗಳಿಗೆ ಬಳಸಲಾದ ಹಲವು ಬಗೆಗಳ ನೊಗಗಳಿವೆ. ನೊಗ ಹೂಡಬಹುದಾದ ಇತರ ಪ್ರಾಣಿಗಳಲ್ಲಿ ಕುದುರೆಗಳು, ಹೇಸರಗತ್ತೆಗಳು, ಕತ್ತೆಗಳು ಮತ್ತು ಎಮ್ಮೆಗಳು ಸೇರಿವೆ.

## ಸ್ಕಂದ ನೊಗ 
*ಸ್ಕಂದ ನೊಗ*ವು ಎತ್ತುಗಳ ಸ್ಕಂದದ, ಅಥವಾ ಹೆಗಲ ಮೂಳೆಗಳ ಸ್ವಲ್ಪ ಮುಂದೆ ಸರಿಕೂಡುವ ನೊಗ. ಒಂಟಿಯಾಗಿರುವ ಅಥವಾ ಎತ್ತಿನ ಸ್ಕಂದದ ಎರಡೂ ಬದಿಗಳಲ್ಲಿರುವ ಕಟ್ಟಿಗೆಯ ಜೋಡಿ ಪಟ್ಟಿಗಳನ್ನು ಬಳಸಿ ನೊಗವನ್ನು ಸ್ಥಳದಲ್ಲಿ ಹಿಡಿದಿಡಲಾಗುತ್ತದೆ; ಆದರೆ ಎಳೆತವು ಸ್ವತಃ ನೊಗದಿಂದ ಇರುತ್ತದೆ, ಪಟ್ಟಿಗಳಿಂದಲ್ಲ. ಸ್ಕಂದ ನೊಗಗಳು ವಿಶೇಷವಾಗಿ ಸ್ಕಂದದ ಮೇಲೆ ಎತ್ತರದ ಡುಬ್ಬಗಳನ್ನು ಹೊಂದಿರುವ ಜ಼ೆಬು ದನಗಳಿಗೆ ಸೂಕ್ತವಾಗಿವೆ.

## ಬಾಹ್ಯ ಸಂಪರ್ಕಗಳು 
* Information on how a yoke is carved (ISCOWP)
* Information on how a bow is crafted (ISCOWP)

ವರ್ಗ:ಪ್ರಾಣಿ ಉಪಕರಣಗಳು
ಚೀನೀ ಮಣ್ಣು

**ಚೀನೀ ಮಣ್ಣು** ಪಿಂಗಾಣಿ ಪಾತ್ರೆಗಳನ್ನು ರಚಿಸಲು ಉಪಯೋಗಿಸುವ  ಬಿಳಿಮಣ್ಣು. ಕೆಯೊಲಿನ್ ಪರ್ಯಾಯನಾಮ. ಬಿಳುಪಾದ ಬಣ್ಣ, ಸ್ವಚ್ಛತೆ, ನೀರಿನಲ್ಲಿ ಸುಲಭವಾಗಿ ಕದಡಿಹೋಗುವ ಗುಣ, ಕಬ್ಬಿಣ ಸಂಬಂಧವಾದ ಯಾವ ಕಲ್ಮಷವೂ ಇಲ್ಲದಿರುವಿಕೆ-ಈ ಲಕ್ಷಣಗಳಿಂದ ಕೆಯೊಲಿನ್ ದರ್ಜೆಯ ಮಣ್ಣುಗಳನ್ನು ಗುರುತಿಸಬಹುದು. ರಾಸಾಯನಿಕವಾಗಿ ಇದು ನೀರಿನ ಅಂಶವನ್ನು ಒಳಗೊಂಡಿರುವ ಅಲುಮಿನಿಯಮ್ ಸಿಲಿಕೇಟ್ Al2O3 SiO2 2H2O. ಶುದ್ಧರೂಪದ ಕೆಯೊಲಿನಿನಲ್ಲಿ 46% ಸಿಲಿಕಾನ್ 40% ಅಲುಮಿನ ಮತ್ತು 14% ನೀರಿನ ಅಂಶ ಇರುತ್ತವೆ. ಇದರ ಸಾಪೇಕ್ಷ ಸಾಂದ್ರತೆ 2.6 ಉಷ್ಣತೆ 17500 ಅ. ಮೀರಿದ ಮೇಲೆ ಇದು ಕರಗುವ ಲಕ್ಷಣ ತೋರಿಸುತ್ತದೆ.

ಸಾಮಾನ್ಯವಾಗಿ ಗ್ರಾನೈಟ್ ಸಂಬಂಧದ ಕಲ್ಲುಗಳು ಕ್ಷಯಿಸುವುದರಿಂದ ಕೆಯೊಲಿನ್ ಉತ್ಪತ್ತಿಯಾಗುತ್ತದೆ. ಪ್ರಪಂಚದ ನಾನಾ ದೇಶಗಳಲ್ಲಿ ಕೆಯೊಲಿನ್ ದೊರೆತರೂ ಉತ್ತಮ ದರ್ಜೆಯದು ಹೇರಳವಾಗಿ ದೊರೆಯುವುದು ಬ್ರಿಟನಿನ ಕಾರನ್‍ವಾಲ್ ಮತ್ತು ದವನ್ ಜಿಲ್ಲೆಗಳಲ್ಲಿ ಹಾಗೂ ಚೆಕೋಸ್ಲೊವಾಕಿಯ, ಜರ್ಮನಿ, ಫ್ರಾನ್ಸ್, ದೇಶಗಳಲ್ಲಿ. ಬ್ರಿಟನಿನಲ್ಲಿ ಉತ್ಪತ್ತಿಯಾಗುವ ಕೆಯೊಲಿನ್ ಪ್ರಪಂಚದ ನಾನಾ ಭಾಗಗಳಿಗೆ ರಫ್ತಾಗುತ್ತದೆ. ಪಿಂಗಾಣಿ ಸಾಮಾನುಗಳ ತಯಾರಿಕೆ, ಕಾಗದ ತಯಾರಿಕೆ, ಉತ್ತಮ ದರ್ಜೆಯ ಮಲ್ಲು ಬಟ್ಟೆಗಳ ತಯಾರಿಕೆ, ಬಿಳುಪು ಬಣ್ಣಗಳನ್ನು ಕೊಡುವಿಕೆ, ಬಟ್ಟೆ ಮತ್ತು ಕಾಗದವನ್ನು ನುಣುಪು ಮಾಡುವಿಕೆ, ಒಳ್ಳೆಯ ಹೊಳಪು ಕೊಡುವಿಕೆ ಮುಂತಾದ ಕಾರ್ಯಗಳಲ್ಲಿ ಚೀನೀ ಮಣ್ಣಿನ ಉಪಯೊಗ ಉಂಟು. ಬಣ್ಣಗಳ ತಯಾರಿಕೆಯಲ್ಲಿ ಹಾಗೂ ರಬ್ಬರ್ ಮತ್ತು ಪ್ಲಾಸ್ಟಿಕುಗಳ ತಯಾರಿಕೆಯಲ್ಲಿ ಕೂಡ ಚೀನೀ ಮಣ್ಣು ಅತಿಶಯವಾಗಿ ಉಪಯೋಗವಾಗುತ್ತದೆ.

## ಭಾರತದಲ್ಲಿ
ಭಾರತದಲ್ಲಿ ಚೀನೀ ಮಣ್ಣು ಪ್ರಾಯಶಃ ಎಲ್ಲ ರಾಜ್ಯಗಳಲ್ಲೂ ದೊರೆಯುತ್ತದೆ. ಕಾಗದ, ಬಟ್ಟೆ, ಪಿಂಗಾಣಿ, ಕಾವಿಟ್ಟಿಗೆ, ರಬ್ಬರ್ ಮೊದಲಾದ ಕೈಗಾರಿಕೆಗಳು ದೇಶದಲ್ಲಿ ಬೆಳೆದಂತೆಲ್ಲ ಚೀನೀ ಮಣ್ಣಿನ ಕೈಗಾರಿಕೆ ಅಭಿವೃದ್ಧಿಗೊಳ್ಳುತ್ತ ಬಂದಿದೆ. ಉತ್ಪತ್ತಿಯಾದ ಚೀನೀ ಮಣ್ಣಿನ ಕೈಗಾರಿಕೆಗಳಲ್ಲಿ ಉಪಯೋಗವಾಗುತ್ತದೆ. ಎಲ್ಲೊ ಸ್ವಲ್ಪ ಮಟ್ಟಿಗೆ ಅತಿ ಉತ್ತಮ ದರ್ಜೆಯ ಚೀನೀ ಮಣ್ಣು ಮಾತ್ರ ವಿದೇಶದಿಂದ ಆಮದಾಗುತ್ತದೆ. ಭಾರತದ ಬೇರೆ ಬೇರೆ ರಾಜ್ಯಗಳಲ್ಲಿ 1972 ರಲ್ಲಿ ಉತ್ಪತ್ತಿಯಾದ ಚೀನೀ ಮಣ್ಣಿನ ಪರಿಮಾಣ ಮತ್ತು ಅದರ ಮೌಲ್ಯವನ್ನು ಈ ಕೆಳಗಿನ ಪಟ್ಟಿಯಲ್ಲಿ ಕಾಣಿಸಿದೆ.

ಗಣಿಯಿಂದ ತೋಡಿದ ಚೀನೀ ಮಣ್ಣನ್ನು ತೊಳೆದು ಶುದ್ಧೀಕರಿಸಬೇಕಾಗುತ್ತದೆ. ಮಣ್ಣನ್ನು ನೀರಿನಲ್ಲಿ ಮಿಶ್ರಮಾಡಿ ಬೇರೆ ಬೇರೆ ಹಂತಗಳಲ್ಲಿ ತೊಳೆಯುವುದರಿಂದ ಅದರಲ್ಲಿ ಬೆರೆತಿರುವ ಬೆಣಚು, ಮರಳು, ಕಲ್ಮಷಗಳೆಲ್ಲವೂ ಕಳೆದು ಶುದ್ಧ ಬಿಳಿಯ ಮಣ್ಣು ಹಾಲಿನ ಕೆನೆಯಂತೆ ಕೊನೆಗೆ ಉಳಿಯುತ್ತದೆ. ಇದನ್ನು ಬಟ್ಟೆಯ ಮಧ್ಯೆ ಒತ್ತಿ ನೀರೆಲ್ಲವನ್ನೂ ತೆಗೆದು ಒಣಗಿಸಿ ಮಾರಾಟಕ್ಕಾಗಿ ಸಿದ್ಧಪಡಿಸುತ್ತಾರೆ. ಕರ್ನಾಟಕದಲ್ಲಿ ಈ ರೀತಿ ಮಣ್ಣನ್ನು ಶುದ್ಧೀಕರಿಸುವ ಕಾರ್ಖಾನೆಗಳು ಹಾಸನ ಜಿಲ್ಲೆಯ ಬಾಗೇಶಪುರದ ಬಳಿಯ ತೀರ್ಥಹಳ್ಳಿಯ ದೇವಂಗಿ ಬಳಿಯೂ ಇವೆ. ಶುದ್ಧೀಕರಿಸಿದ ಚೀನೀ ಮಣ್ಣಿನ ರಾಸಾಯನಿಕ ಲಕ್ಷಣಗಳು ಈ ಕೆಳಗಿನಂತಿವೆ.

ಕರ್ನಾಟಕದಲ್ಲಿ ಚೀನೀ ಮಣ್ಣಿನ ನಿಕ್ಷೇಪಗಳ ಕೆಲಸ ಮುಖ್ಯವಾಗಿ ನಡೆಯುತ್ತಿರುವುದು ಹಾಸನ ಜಿಲ್ಲೆಯ ಬಾಗೇಶಪುರ ಮತ್ತು ಶಿವಮೊಗ್ಗ ಜಿಲ್ಲೆಯ ದೇವಲಗಿ ಬಳಿ, ಇಲ್ಲಿನ ಗಣಿಗಳನ್ನು ಮೈಸೂರು ಮಿನರಲ್ಸ್ ಸಂಸ್ಥೆ ನಡೆಸುತ್ತಿದೆ. ಕರ್ನಾಟಕದ ನಾನಾ ಜಿಲ್ಲೆಗಳಲ್ಲಿ ಚೀನಿ ಮಣ್ಣು ದೊರೆಯುವ ಮುಖ್ಯ ಸ್ಥಳಗಳನ್ನು ಮುಂದೆ ಹೆಸರಿಸಲಾಗಿದೆ: ಬೆಂಗಳೂರು (ಗೊಲ್ಲರಹಳ್ಳಿ), ಬೆಳಗಾಂವಿ (ಕಾರಲಗಿ, ಖಾನಾಪುರ), ಚಿತ್ರದುರ್ಗ (ಭೀಮಸಮುದ್ರ), ಧಾರವಾಡ (ಮಾಸೂರು, ಶೇಷಗಿರಿ, ಅಡೂರು), ಹಾಸನ (ಬಾಗೇಶಪುರ, ನಂದೀಹಳ್ಳಿ), ಕೋಲಾರ (ಗೊಕುಂಟ, ಕರಡಿಬಂಡೆ), ಶಿವಮೊಗ್ಗ (ದೇವಂಗಿ, ಹೊಸನಗರ, ಆನಂದಪುರ), ದಕ್ಷಿಣ ಕನ್ನಡ (ಗುರುವಾಯನ ಕೆರೆ, ಉಳ್ಳಾಲ), ಬೀದರ್ (ಕಮಧಾನ).

ವರ್ಗ:ಖನಿಜಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವಿಜಯಲಕ್ಷ್ಮೀ ರವೀಂದ್ರನಾಥ್

ವಿಜಯಲಕ್ಷ್ಮೀ ರವೀಂದ್ರನಾಥ್(೧೮ ಅಕ್ಟೋಬರ್ ೧೯೫೩) ರವರೊಬ್ಬ ಭಾರತೀಯ ನರವಿಜ್ಞಾನಿ. ಅವರು ಪ್ರಸ್ತುತವಾಗಿ ಸೆಂಟರ್ ಫಾರ್ ನ್ಯೂರೊಸೈನ್ಸ್ , ಭಾರತೀಯ ವಿಜ್ಞಾನ ಸಂಸ್ಥೆ, ಬೆಂಗಳೂರಿನಲ್ಲಿ ಪ್ರೊಫೆಸರ್ ಆಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. ಅವರು ನ್ಯಾಷನಲ್ ಬ್ರೈನ್ ರಿಸರ್ಚ್ ಸೆಂಟರ್ ಗುರ್ಗಾಂವ್ ಮತ್ತು ೨೦೦೦ ರಿಂದ ೨೦೦೯ ರವರೆಗೆ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ ನಲ್ಲಿನ ಸೆಂಟರ್ ಫಾರ್ ನ್ಯೂರೊ ಸೈನ್ಸ್ ನ ಸಂಸ್ಥಾಪಕ ಅಧ್ಯಕ್ಷರಾಗಿದ್ದರು. ಇವರ ಸಾಧನೆಯನ್ನು ಗುರುತಿಸಿ ಭಾರತದ ಅತ್ಯುನ್ನತ ಪುರಸ್ಕಾರಗಳಲ್ಲಿ ಒಂದಾದ ಪದ್ಮಶ್ರೀ ಪ್ರಶಸ್ತಿ ಯನ್ನು ನೀಡಿ ಸನ್ಮಾನಿಸಲಾಯಿತು. ಅವರು  *ಮೆದುಳಿನ ಅಸ್ವಸ್ಥತೆಗಳು* ಮತ್ತು *ಮೆದುಳಿನಲ್ಲಿನ ಡ್ರಗ್ ಮೆಟಬೋಲಿಸಮ್* ನ ಕ್ಷೇತ್ರದಲ್ಲಿ ಸಂಶೋಧನೆಯನ್ನು ಮಾಡಿದ್ದಾರೆ. 
## ಜನನ
ವಿಜಯಲಕ್ಷ್ಮೀ ರವೀಂದ್ರನಾಥ್ ರವರು ೧೮ ಅಕ್ಟೋಬರ್ ೧೯೫೩ ರಂದು ಚೆನ್ನೈ ನಲ್ಲಿ ಜನಿಸಿದರು.
## ಜೀವನ
ವಿಜಯಲಕ್ಷ್ಮೀ ರ ವರ ತಂದೆ - ಕೃಷ್ಣನ್ ರಮನ್, ತಾಯಿ - ಶಶಿಕಲಾ ರಮನ್. ಅವರು ಡಾ.ಬಿ.ರವೀಂದ್ರನಾಥ್ ರವರನ್ನು ವಿವಾಹವಾದರು.
* ಮೈಸೂರು ವಿಶ್ವವಿದ್ಯಾನಿಲಯದಿಂದ ಪಿ.ಎಚ್.ಡಿ. ಪದವಿ(ಬಯೋಕೆಮಿಸ್ಟ್ರಿ) - ೧೯೮೧.

## ವೃತ್ತಿಜೀವನ
ವಿಜಯಲಕ್ಷ್ಮೀ ಯವರು ಪದವಿ ಪಡೆದ ನಂತರ ನ್ಯಾಷನಲ್ ಕ್ಯಾನ್ಸರ್ ಇನ್ಸ್ಟಿಟ್ಯೂಟ್, ಯುಎಸ್ಎ ನಲ್ಲಿ ಪೋಸ್ಟ್ ಡಾಕ್ಟೋರಲ್ ಫೇಲೋ ಆಗಿ ಕೆಲಸ ಮಾಡಿದರು. ನಂತರ ಅವರು ನ್ಯಾಷನಲ್ ಇನ್ಸ್ಟಿಟ್ಯೂಟ್ ಆಫ್ ಮೆಂಟಲ್ ಹೆಲ್ತ್ ಅಂಡ್ ನ್ಯೂರೊಸೈನ್ಸಸ್, ಬೆಂಗಳೂರಿಗೆ ಸೇರಿಕೊಂಡರು. ೧೯೯೯ ರಲ್ಲಿ ಅವರು ಭಾರತದ ಸರಕಾರದ ಜೈವಿಕ ತಂತ್ರಜ್ಞಾನ ವಿಭಾಗದ (ಡಿಬಿಟಿ), ನ್ಯಾಷನಲ್ ಬ್ರೈನ್ ರಿಸರ್ಚ್ ಸೆಂಟರ್ ಅನ್ನು ಸ್ಥಾಪಿಸಲು ಸಹಾಯ ಮಾಡಿದರು.

## ಮನ್ನಣೆಗಳು
ವಿಜಯಲಕ್ಷ್ಮೀ ಯವರು ಈ ಕೆಳಗಿನ ಭಾರತೀಯ ಅಕಾಡೆಮಿಯಲ್ಲಿ ಚುನಾಯಿತರಾಗಿದ್ದರು.
* ಇಂಡಿಯನ್ ಅಕಾಡೆಮಿ ಆಫ್ ಸೈನ್ಸಸ್.
* ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸಸ್.
* ಭಾರತೀಯ ರಾಷ್ಟ್ರೀಯ ವಿಜ್ಙಾನ ಅಕಾಡೆಮಿ.
* ನ್ಯಾಷನಲ್ ಅಕಾಡೆಮಿ ಆಫ್ ನ್ಯಾಚುರಲ್ ಸೈನ್ಸಸ್.
* ಇಂಡಿಯನ್ ಅಕಾಡೆಮಿ ಆಫ್ ನ್ಯೂರೊಸೈನ್ಸ್.

## ಪ್ರಶಸ್ತಿಗಳು
* ಶಾಂತಿ ಸ್ವರೂಪ್ ಭಟ್ನಗರ್ ಪ್ರಶಸ್ತಿ - ೧೯೯೬.
* ಭಾರತೀಯ ರಾಷ್ಟ್ರೀಯ ವಿಜ್ಙಾನ ಅಕಾಡೆಮಿ ಯಿಂದ ಕೆ.ಪಿ.ಭಾರ್ಗವ ಮೆಡಲ್.
* ವಿಜ್ಞಾನ ಮತ್ತು ತಂತ್ರಜ್ಞಾನಕ್ಕಾಗಿ ಓಂ ಪ್ರಕಾಶ್ ಭಸಿನ್ ಪ್ರಶಸ್ತಿ - ೨೦೦೧.
* ಜೆ.ಸಿ.ಬೋಸ್ ಫೆಲೋಶಿಪ್ - ೨೦೦೬.
* ಭಾರತೀಯ ರಾಷ್ಟ್ರೀಯ ವಿಜ್ಙಾನ ಅಕಾಡೆಮಿಯಿಂದ ಶಾಂತಿ ಸ್ವರೂಪ್ ಭಟ್ನಗರ್ ಪ್ರಶಸ್ತಿ - ೨೦೧೭. 
* ಪದ್ಮಶ್ರೀ ಪ್ರಶಸ್ತಿ - ೨೦೧೦.
* ಪ್ರೊ.ಕೆ.ಪಿ.ಭಾರ್ಗವ ಸ್ಮರಣಾರ್ಥಕ ಪದಕ - ೨೦೦೦.

## ಸಂಶೋಧನಾ ಕ್ಷೇತ್ರಗಳು
* ಮೆದುಳಿನ ಅಸ್ವಸ್ಥತೆಗಳು.
* ಬ್ರೈನ್ ನಲ್ಲಿ ಡ್ರಗ್ ಮೆಟಬೋಲಿಸಮ್( ಚಯಾಪಚಯ ಕ್ರಿಯೆ ).

## ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು
ವರ್ಗ:ಭಾರತೀಯ ಮಹಿಳಾ ವಿಜ್ಞಾನಿಗಳು
ಪಿಂಗಾಣಿ

thumb|ಪಿಂಗಾಣಿಯ ಚೀನೀ ಚಂದ್ರಬುಡ್ಡಿ
**ಪಿಂಗಾಣಿ**ಯು ಸಾಮಾನ್ಯವಾಗಿ ಚೀನೀ ಮಣ್ಣು ಸೇರಿದಂತೆ ವಿವಿಧ ವಸ್ತುಗಳನ್ನು ಆವಿಗೆಯಲ್ಲಿ ೧೨೦೦ ಮತ್ತು ೧೪೦೦ ಡಿಗ್ರಿ ನಡುವಿನ ಉಷ್ಣಾಂಶದಲ್ಲಿ ಸುಟ್ಟು ತಯಾರಿಸಲಾದ ಒಂದು ಸೆರಾಮಿಕ್ ವಸ್ತುವಾಗಿದೆ. ಇತರ ಬಗೆಯ ಮಣ್ಣಿನ ವಸ್ತುಗಳಿಗೆ ಹೋಲಿಸಿದರೆ, ಪಿಂಗಾಣಿಯ ಕಾಠಿಣ್ಯ, ಬಲ, ಮತ್ತು ಅರೆಪಾರದರ್ಶಕತೆಯು ಮುಖ್ಯವಾಗಿ ಈ ಹೆಚ್ಚಿನ ಉಷ್ಣಾಂಶದಲ್ಲಿ ಕಾಚೀಕರಣ ಮತ್ತು ಕಾಯದೊಳಗೆ ಮಲೈಟ್ ಖನಿಜದ ರಚನೆಯಿಂದ ಉಂಟಾಗುತ್ತದೆ. ವ್ಯಾಖ್ಯಾನಗಳು ಬದಲಾಗುತ್ತಾವಾದರೂ, ಪಿಂಗಾಣಿಯನ್ನು ಮೂರು ಮುಖ್ಯ ವರ್ಗಗಳಾಗಿ ವಿಭಜಿಸಬಹುದು: ಗಟ್ಟಿ ಪೇಸ್ಟ್, ಮೃದು ಪೇಸ್ಟ್ ಮತ್ತು ಮೂಳೆ ಪಿಂಗಾಣಿ. ಒಂದು ವಸ್ತುವು ಯಾವ ವರ್ಗಕ್ಕೆ ಸೇರುತ್ತದೆ ಎಂಬುದು ಪಿಂಗಾಣಿ ವಸ್ತುವಿನ ಕಾಯವನ್ನು ತಯಾರಿಸಲು ಬಳಸಲಾದ ಪೇಸ್ಟ್‌ನ  ರಚನಾಂಶಗಳು ಮತ್ತು ದಹನದ ಸನ್ನಿವೇಶಗಳನ್ನು ಅವಲಂಬಿಸಿರುತ್ತದೆ.

ಪಿಂಗಾಣಿಯು ಚೀನಾದಲ್ಲಿ ನಿಧಾನವಾಗಿ ವಿಕಸನವಾಯಿತು ಮತ್ತು ಅಂತಿಮವಾಗಿ ಸುಮಾರು ೨೦೦೦ ದಿಂದ ೧೨೦೦ ವರ್ಷಗಳ ಹಿಂದಿನ ಯಾವುದೋ ಬಿಂದುವಿನಲ್ಲಿ ಸಾಧಿಸಲ್ಪಟ್ಟಿತು, ನಂತರ ನಿಧಾನವಾಗಿ ಇತರ ಪೂರ್ವ ಏಷ್ಯಾದ ದೇಶಗಳು ಮತ್ತು ಅಂತಿಮವಾಗಿ ಯೂರೋಪ್ ಹಾಗೂ ಜಗತ್ತಿನ ಉಳಿದ ಭಾಗಗಳಿಗೆ ಹರಡಿತು.

## ಬಾಹ್ಯ ಸಂಪರ್ಕಗಳು 
* How porcelain is made
* How bisque porcelain is made
* ArtLex Art Dictionary – Porcelain

ವರ್ಗ:ಮಣ್ಣಿನ ಪಾತ್ರೆಗಳು
ಸಾಧನೆಯ ಅವಶ್ಯಕತೆ

**ಸಾಧನೆಯ ಅವಶ್ಯಕತೆ**ಯು ಗಮನಾರ್ಹ ಸಾಧನೆಗಾಗಿ ವ್ಯಕ್ತಿಯ ಬಯಕೆ, ಕೌಶಲ್ಯಗಳ ಪಾಂಡಿತ್ಯ, ನಿಯಂತ್ರಣ ಅಥವಾ ಉನ್ನತ ಗುಣಮಟ್ಟವಾಗಿದೆ. ಸಾಧನೆಯ ಅವಶ್ಯಕತೆಯನ್ನು ಅಳೆಯಲು ವಿನ್ಯಾಸಗೊಳಿಸಲಾದ ಸೈಕೋಮೆಟ್ರಿಕ್ ಸಾಧನ, ಎನ್-ಅಚ್ ಅನ್ನು ಮನಶ್ಶಾಸ್ತ್ರಜ್ಞ ಡೇವಿಡ್ ಮೆಕ್‌ಕ್ಲೆಲ್ಯಾಂಡ್ ಜನಪ್ರಿಯಗೊಳಿಸಿದರು. ಸಾಧನೆಯ ಅಂಕಿಅಂಶಗಳ ಅವಶ್ಯಕತೆ 
ಹೆನ್ರಿ ಮುರ್ರೆಯ ಅಗತ್ಯಗಳ ವ್ಯವಸ್ಥೆಯಲ್ಲಿ ದ್ವಿತೀಯ ಅಥವಾ ಸೈಕೋಜೆನಿಕ್ ಅಗತ್ಯವಾಗಿದೆ.

## ಸಿದ್ಧಾಂತ
೧೯೩೦ ರ ದಶಕದಲ್ಲಿ ಹಾರ್ವರ್ಡ್ ಸೈಕಲಾಜಿಕಲ್ ಕ್ಲಿನಿಕ್‌ನ ಪ್ರವರ್ತಕ ಸಂಶೋಧನಾ ಕಾರ್ಯವು ವ್ಯಕ್ತಿತ್ವದ ಪರಿಶೋಧನೆಯಲ್ಲಿ ಸಾರಾಂಶವಾಗಿದೆ, ಇದು ವ್ಯಕ್ತಿತ್ವದ ಭವಿಷ್ಯದ ಅಧ್ಯಯನಗಳಿಗೆ ಆರಂಭಿಕ ಹಂತವನ್ನು ಒದಗಿಸಿತು, ವಿಶೇಷವಾಗಿ ಅಗತ್ಯತೆಗಳು ಮತ್ತು ಉದ್ದೇಶಗಳಿಗೆ ಸಂಬಂಧಿಸಿದವು. ರಸೆಲ್ ಎ. ಕ್ಲಾರ್ಕ್ ಮತ್ತು ಎಡ್ಗರ್ ಎಲ್. ಲೋವೆಲ್ ನಂತರ ಸಾಧನೆಯ ಪ್ರೇರಣೆಯನ್ನು ತನಿಖೆ ಮಾಡಿದರು.

## ಎನ್-ಅಚ್ ಮಾಪನ
ವಿಷಯಾಧಾರಿತ ಅಪೆರ್ಸೆಪ್ಷನ್ ಪರೀಕ್ಷೆಯ ಆಧಾರದ ಮೇಲೆ ಫಲಿತಾಂಶಗಳನ್ನು ಬಳಸಿಕೊಂಡು, ಮೆಕ್‌ಕ್ಲೆಲ್ಯಾಂಡ್ ಅವರು ೧೯೫೮ ರ ಅಧ್ಯಯನದಲ್ಲಿ ತೀರ್ಮಾನಿಸಿದರು, ಅವರು "ಎನ್-ಅಚ್" ಎಂದು ಕರೆಯುವ ಅವರ ಅಂಕಗಳ ಆಧಾರದ ಮೇಲೆ ಸಮಾಜದಲ್ಲಿನ ವ್ಯಕ್ತಿಗಳನ್ನು ಉನ್ನತ ಸಾಧಕರು ಮತ್ತು ಕಡಿಮೆ ಸಾಧಕರು ಎಂದು ವರ್ಗೀಕರಿಸಬಹುದು. ಮೆಕ್‌ಕ್ಲೆಲ್ಯಾಂಡ್ ಅವರು ತಮ್ಮ ವೈಯಕ್ತಿಕ ಕೊಡುಗೆಗಳು ಫಲಿತಾಂಶದಲ್ಲಿ ವ್ಯತ್ಯಾಸವನ್ನುಂಟುಮಾಡುತ್ತವೆ ಎಂದು ಅವರು ನಂಬುವ ಮಟ್ಟಕ್ಕೆ ಮಾತ್ರ ಹೆಚ್ಚಿನ-ಅಗತ್ಯವಿರುವ-ಸಾಧಕರು ಅಪಾಯವನ್ನು ಸ್ವೀಕರಿಸುತ್ತಾರೆ ಎಂದು ಕಂಡುಕೊಂಡರು.

ಎನ್-ಅಚ್ ಸಾಧನೆಯ ಉನ್ನತ ಗುಣಮಟ್ಟವನ್ನು ಹೊಂದಿಸುವ ಮತ್ತು ಪೂರೈಸುವ ನಿರಂತರ ಮತ್ತು ಸ್ಥಿರವಾದ ಕಾಳಜಿಯಿಂದ ನಿರೂಪಿಸಲ್ಪಟ್ಟಿದೆ. ಈ ಕಾಳಜಿಯು ಕ್ರಿಯೆಯ ಆಂತರಿಕ ಚಾಲನೆಯಿಂದ (ಆಂತರಿಕ ಪ್ರೇರಣೆ) ಮತ್ತು ಇತರರ ನಿರೀಕ್ಷೆಗಳಿಂದ (ಬಾಹ್ಯ ಪ್ರೇರಣೆ) ಒತ್ತಡದಿಂದ ಪ್ರಭಾವಿತವಾಗಿರುತ್ತದೆ. ವಿಷಯಾಧಾರಿತ ಗ್ರಹಿಕೆ ಪರೀಕ್ಷೆ (ಟಿಎಟಿ) ಯೊಂದಿಗೆ ಅಳೆಯಲಾಗುತ್ತದೆ, ಸಾಧನೆಯ ಅಗತ್ಯವು ಒಬ್ಬ ವ್ಯಕ್ತಿಯನ್ನು ಸ್ಪರ್ಧೆಯಲ್ಲಿ ಯಶಸ್ವಿಯಾಗಲು ಪ್ರೇರೇಪಿಸುತ್ತದೆ ಮತ್ತು ಅವರಿಗೆ ಮುಖ್ಯವಾದ ಚಟುವಟಿಕೆಗಳಲ್ಲಿ ಉತ್ತಮವಾಗಿದೆ.

ಎನ್-ಅಚ್ ಜನರು ಕೈಗೊಳ್ಳಲು ಆಯ್ಕೆಮಾಡುವ ಕಾರ್ಯಗಳ ತೊಂದರೆಗೆ ಸಂಬಂಧಿಸಿದೆ. ಕಡಿಮೆ ಎನ್-ಅಚ್ ಹೊಂದಿರುವವರು ವೈಫಲ್ಯದ ಅಪಾಯವನ್ನು ಕಡಿಮೆ ಮಾಡಲು ತುಂಬಾ ಸುಲಭವಾದ ಕಾರ್ಯಗಳನ್ನು ಆಯ್ಕೆ ಮಾಡಬಹುದು ಅಥವಾ ವೈಫಲ್ಯವು ಮುಜುಗರವಾಗದಂತಹ ಅತ್ಯಂತ ಕಷ್ಟಕರವಾದ ಕಾರ್ಯಗಳನ್ನು ಆಯ್ಕೆ ಮಾಡಬಹುದು. ಹೆಚ್ಚಿನ ಎನ್-ಅಚ್ ಹೊಂದಿರುವವರು ಮಧ್ಯಮ ಕಷ್ಟಕರವಾದ ಕಾರ್ಯಗಳನ್ನು ಆಯ್ಕೆಮಾಡುತ್ತಾರೆ, ಅವರು ಸವಾಲಾಗಿದ್ದಾರೆ ಎಂದು ಭಾವಿಸುತ್ತಾರೆ, ಆದರೆ ತಲುಪಬಹುದು.

ಮೆಕ್‌ಕ್ಲೆಲ್ಯಾಂಡ್‌ನ ಸಂಶೋಧನೆಯು ಸಾಧನೆಗಾಗಿ ಬಲವಾದ ಅಗತ್ಯವಿರುವ ಜನರ ಮಾನಸಿಕ ಗುಣಲಕ್ಷಣಗಳನ್ನು ರೂಪಿಸಲು ಕಾರಣವಾಯಿತು. ಮೆಕ್‌ಕ್ಲೆಲ್ಯಾಂಡ್ ಮತ್ತು ಡೇವಿಡ್ ವಿಂಟರ್ (ಆರ್ಥಿಕ ಸಾಧನೆಯನ್ನು ಪ್ರೇರೇಪಿಸುವ) ಪ್ರಕಾರ, ಈ ಕೆಳಗಿನ ವೈಶಿಷ್ಟ್ಯಗಳು ಉನ್ನತ ಮಟ್ಟದ ಸಾಧನೆಯ ಪ್ರೇರಣೆಯೊಂದಿಗೆ ಸೇರಿವೆ:

*ಮಧ್ಯಮ ಅಪಾಯದ ಪ್ರವೃತ್ತಿ;
*ನವೀನ ಮತ್ತು ಆಕರ್ಷಕ ಕಾರ್ಯಗಳನ್ನು ಕೈಗೊಳ್ಳುವುದು;
*ಸ್ವಂತ ನಿರ್ಧಾರಗಳು ಮತ್ತು ನಡವಳಿಕೆಗಳಿಗೆ ನಿಯಂತ್ರಣ ಮತ್ತು ಜವಾಬ್ದಾರಿಯ ಆಂತರಿಕ ಸ್ಥಳ;
*ನಿಖರವಾದ ಗುರಿಯನ್ನು ಹೊಂದಿಸುವ ಅಗತ್ಯವಿದೆ.

ಮೆಕ್‌ಕ್ಲೆಲನ್ ಮತ್ತು ಸಹ ಲೇಖಕರು ನಡೆಸಿದ ೧೯೮೨ ರ ಅಧ್ಯಯನವು ಸಾಧನೆಯ ಹೆಚ್ಚಿನ ಅಗತ್ಯತೆ (ಎನ್-ಅಚ್) ಕೆಳ ಹಂತದ ನಿರ್ವಹಣಾ ಪಾತ್ರಗಳಲ್ಲಿನ ಯಶಸ್ಸಿಗೆ ಸಂಬಂಧಿಸಿದೆ ಎಂದು ಕಂಡುಹಿಡಿದಿದೆ, ಇದರಲ್ಲಿ ಪ್ರಚಾರಗಳು ವೈಯಕ್ತಿಕ ಕೊಡುಗೆಗಳಿಂದ ಪ್ರಭಾವಿತವಾಗಿವೆ. ಪ್ರದರ್ಶಿತ ನಾಯಕತ್ವದ ಸಾಮರ್ಥ್ಯವನ್ನು ಆಧರಿಸಿದ ಉನ್ನತ ನಿರ್ವಹಣಾ ಹಂತಗಳಲ್ಲಿ, ಹೆಚ್ಚಿನ ಎನ್-ಅಚ್ ಯಶಸ್ಸಿನೊಂದಿಗೆ ಸಂಬಂಧ ಹೊಂದಿಲ್ಲ.

## ಸಹ ನೋಡಿ
## ಹೆಚ್ಚಿನ ಓದುವಿಕೆ
* 
* 
* 
* 
*ಮುರ್ರೆ, ಹೆನ್ರಿ ಎ (೧೯೩೮), ಎಕ್ಸ್‌ಪ್ಲೋರೇಷನ್ಸ್ ಇನ್ ಪರ್ಸನಾಲಿಟಿ, ಆಕ್ಸ್‌ಫರ್ಡ್ ಯೂನಿವರ್ಸಿಟಿ ಪ್ರೆಸ್.
* 
* 

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಹೊಗೆ

alt=|thumb|ಬೆಂಕಿಯಿಂದ ಹೊಗೆ
**ಹೊಗೆ**ಯು (**ಧೂಮ**) ಒಂದು ವಸ್ತುವು ದಹನ ಅಥವಾ ಉಷ್ಣಪರಿವರ್ತನೆಗೆ ಒಳಗಾದಾಗ, ಆ ದ್ರವ್ಯರಾಶಿಯೊಳಗೆ ಬೆರಕೆಯಾದ ಅಥವಾ ಒಳಸೇರಿದ ಗಾಳಿಯ ಪರಿಮಾಣದ ಜೊತೆಗೆ ಹೊರಸೂಸಲ್ಪಟ್ಟ ವಾಯುಗಾಮಿ ಘನ ಮತ್ತು ದ್ರವ ಪೃಥಕ್ಕಣ ದ್ರವ್ಯ ಮತ್ತು ಅನಿಲಗಳ ಸಂಗ್ರಹ. ಇದು ಸಾಮಾನ್ಯವಾಗಿ (ಒಲೆಗಳು, ಮೋಂಬತ್ತಿಗಳು, ಎಣ್ಣೆ ದೀಪಗಳು, ಮತ್ತು ಅಗ್ನಿಸ್ಥಳಗಳು ಸೇರಿದಂತೆ) ಬೆಂಕಿಗಳ ಅಗತ್ಯವಿರದ ಉಪಉತ್ಪನ್ನವಾಗಿರುತ್ತದೆ, ಆದರೆ ಹೊಗೆಯನ್ನು ಕೀಟ ನಿಯಂತ್ರಣ (ಧೂಮನ), ಸಂವಹನ (ಹೊಗೆ ಸಂಕೇತಗಳು), ಸೇನೆಯಲ್ಲಿ ರಕ್ಷಣಾತ್ಮಕ ಹಾಗೂ ಆಕ್ರಮಣಕಾರಿ ಸಾಮರ್ಥ್ಯಗಳಿಗೆ, ಅಡುಗೆ, ಅಥವಾ ಧೂಮಪಾನದಲ್ಲಿ (ತಂಬಾಕು, ಗಾಂಜಾ) ಕೂಡ ಬಳಸಬಹುದು. ಇದನ್ನು ಧಾರ್ಮಿಕ ಕ್ರಿಯಾವಿಧಿಗಳಲ್ಲಿ ಆಧ್ಯಾತ್ಮಿಕ ಉದ್ದೇಶಗಳಿಗಾಗಿ ಸುವಾಸನೆಯನ್ನು ಉತ್ಪತ್ತಿಮಾಡಲು ಧೂಪದ್ರವ್ಯ, ಸಣ್ಣ ಕರ್ಪೂರದ ಸಸ್ಯ, ಅಥವಾ ರಾಳವನ್ನು ಸುಟ್ಟು ಬಳಸಲಾಗುತ್ತದೆ. ಕೆಲವೊಮ್ಮೆ ಹೊಗೆಯನ್ನು ರುಚಿಕಾರಕವಾಗಿ, ಮತ್ತು ವಿವಿಧ ಆಹಾರ ಪದಾರ್ಥಗಳಿಗೆ ಸಂರಕ್ಷಕವಾಗಿ ಬಳಸಲಾಗುತ್ತದೆ. ಹೊಗೆಯು ಅಂತರ್ದಹನ ಇಂಜಿನ್‍ನ ನಿಷ್ಕಾಸ ಅನಿಲದ, ವಿಶೇಷವಾಗಿ ಡೀಜ಼ಲ್ ನಿಷ್ಕಾಸದ ಘಟಕವೂ ಆಗಿದೆ.

## ಉಲ್ಲೇಖಗಳು 

ವರ್ಗ:ಬೆಂಕಿ
ವರ್ಗ:Pages with unreviewed translations
ಜಯಸುಧ ಕಪೂರ್

**ಜಯಸುಧ ಕಪೂರ್** ಒಬ್ಬ ಭಾರತೀಯ ಚಲನಚಿತ್ರ ನಟಿಯಾಗಿದ್ದು ತೆಲುಗು,ಕನ್ನಡ,ತಮಿಳು ಹಾಗೂ ಮಲಯಾಳ೦ ಭಾಷೆಗಳಲ್ಲಿ ನಟಿಸಿದ್ದಾರೆ. ಅವರು ೭ ರಾಜ್ಯ ನ೦ದಿ ಪ್ರಶಸ್ತಿ  ಮತ್ತು ೭ ದಕ್ಷಿಣ ಫಿಲ್ಮ್ಪೇರ್ ಪ್ರಶಸ್ತಿಗಳನ್ನು ಪಡೆದಿದ್ದಾರೆ.
## ವೃತ್ತಿ
ಜಯಸುಧ  ೧೭ ಡಿಸೆ೦ಬರ್ ೧೯೫೮  ರ೦ದು  ಮದ್ರಾಸ್ನಲ್ಲಿ ಸುಜಾತಳಾಗಿ ಜನಿಸಿದರು. ಆಕೆಯ ಚಿಕ್ಕಮ್ಮ ' ವಿಜಯಾ ನಿರ್ಮಲಾ' ತೆಲುಗು ಚಿತ್ರರ೦ಗದ ನಟಿ ಮತ್ತು ನಿರ್ದೇಶಕಿ,ಇವರು ಜಯಸುದವರನ್ನು "ಪಯ೦ತಿತಿ ಕಪೂರ್" ಎ೦ಬ ಚಿತ್ರದಲ್ಲಿ  ಜಮುನಾಳ  ತನ್ನ  ಹನ್ನೆರಡೆನೆಯ ವಯಸ್ಸಿನಲ್ಲಿ  ಚಿತ್ರರ೦ಗಕ್ಕೆ ಪ್ರವೇಶಿಸಿದರು. ನಿರ್ದೇಶಕ 'ಕೆ. ಬಾಲಚ೦ದರ್'  ತಮಿಳ್ ನ ಚಿತ್ರ "ಅರ೦ಗೇತ್ರ" ದಲ್ಲಿ ಸಣ್ಣ ಪಾತ್ರವನ್ನು ನಿಡಿದರು.  ಇವರು  ೩೨೫ ಚಿತ್ರಗಳಲ್ಲಿ ನಟಿಸಿದ್ದಾರೆ. ಜಯಸುಧ ಅವರ ಸ್ನೇಹಿತಾರದ ಜಯಪ್ರಧ ಹಾಗೂ ರಾಧಿಕಾ ರವರ ಜೊತೆ "ಅಡವಿ ರಾಮುಡು" ಹಾಗೂ ಮೇಘಸ೦ದೇಷ೦" ಮತ್ತು ಆನೇಕ ಚಿತ್ರಗಳನ್ನು ಮಾಡಿದ್ದಾರೆ.

## ಚಿತ್ರಗಳು
ಕ್ನನ್ನಡ

ತೆಲುಗು

## ಪ್ರಶಸ್ತಿಗಳು
* "ಪ್ರೈಡ್ ಆಪ್ ಇ೦ಡಿಯನ್ ಸಿನಿಮಾ ಅವಾರ್ಡ್ " ೨೦೦೭
*ಅ೦ಧ್ರ ಪ್ರದೇಶ ಸರ್ಕಾರ ದಿ೦ದ ೭ ನ೦ದಿ ಪ್ರಶಸ್ತಿ.
* ೭ ಫಿಲ್ಮ್ಪೇರ್ ಪ್ರಶಸ್ತಿ.

## ಉಲ್ಲೇಖಗಳು
ವರ್ಗ:ಚಲನಚಿತ್ರ ನಟಿಯರು
ನಿಕಿತಾ ತುಕ್ರಾಲ್

thumb|ನಿಕಿತಾ ತುಕ್ರಾಲ್
**ನಿಕಿತಾ ತುಕ್ರಾಲ್** ರವರು ಭಾರತೀಯ ನಟಿ.ಇವರು ಕನ್ನಡ,ತೆಲುಗು,ಮಲೆಯಾಳ೦, ಹಾಗೂ ತಮಿಳು ಚಲನಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.

## ಆರ೦ಭಿಕ ಜೀವನ
ನಿಕಿತಾ ರವರು ಪ೦ಜಾಬಿ ಕುಟು೦ಬದಲ್ಲಿ ಜನಿಸಿದರು. ಹಾಗೂ ಮುಂಬಯಿ ಅಲ್ಲಿ ಬೆಳೆದರು. 'ಕಿಷಿನ್ಚ೦ದ್ ಚೆಲ್ಲಾರಮ್' ಕಾಲೇಜಿನಲ್ಲಿ ಅವರು ಅರ್ಥಶಾಸ್ತ್ರದಲ್ಲಿ ಎ೦.ಎ ಅನ್ನು ಪೂರ್ಣಗೊಳಿಸಿದರು.

## ವೃತ್ತಿ
"ಆತಿ ರಾಹೆಹಿ ಬಹರೇನ್" ನಾಟಕದಲ್ಲಿ ನಿಕಿತಾ ರವರು ಭಾಗವಾಹಿಸಿದ್ದಾರೆ. ಇವರು ಮೊದಲು "ಹೈ" ತೆಲುಗು ಚಲನಚಿತ್ರದಲ್ಲಿ ಕಾಣಿಸಿಕೊ೦ಡಿದ್ದಾರೆ. ನ೦ತರ  ಮಳೆಯಾಳ೦, ತಮಿಳು ಹಾಗೂ ತೆಲುಗು  ಭಾಷೆಯಲ್ಲಿ ಅಭಿನಯಿಸಿದ್ದಾರೆ. ೨೦೦೫ ರಲ್ಲಿ ಮಹರಾಜ ಚಿತ್ರದಲ್ಲಿ 'ಸುದೀಪ್' ಜೊತೆ  ಮೊದಲ ಬಾರಿ ನಟಿಸಿದ್ದಾರೆ. ನ೦ತರ ೨೦೦೮ ರಲ್ಲಿ ಪ್ರಸಿದ್ದ ನಟರಾದ ಉಪೇಂದ್ರ,ದರ್ಶನ್ ತೂಗುದೀಪ್,ಪುನೀತ್ ರಾಜ್‍ಕುಮಾರ್,  ಹಾಗೂ  ರವಿಚ೦ದ್ರನ್  ಜೊತೆ  ನಟಿಸಿದ್ದಾರೆ. ೨೦೧೩ ರಲ್ಲಿ ತಮಿಳಿನಲ್ಲಿ" ಮಸಾಲ" ಚಿತ್ರ ಹಾಗೂ ೨೦೧೪ ರಲ್ಲಿ    "ನಮೋ ಭುತಾತ್ಮ" ಹಾಗೂ "ನಮಸ್ತೆ ಮೇಡಮ್" ಚಿತ್ರಗಳಲ್ಲಿ ಕಾಣಿಸಿಕೊ೦ಡರು.  ಹಾಗೂ  ಐತಿಹಾಸಿಕ  ಚಿತ್ರ  "ಕ್ರಾ೦ತಿವೀರಾ ಸ೦ಗೊಳ್ಳಿ ರಾಯಣ್ಣ" ದರ್ಶನ್  ರವರ  ಜೊತೆ  ಅಭಿನಯಿಸಿದರು. ಹಾಗೂ ಇದರ  ಜೊತೆ ನಿಕಿತಾ ರವರು ವಿನ್ಯಾಸಕ 'ರೂಪ ವೊಹ್ರಾ' ಗೆ ಮಾಡೆಲಿ೦ಗ್ ಕೆಲಸವನ್ನು ಮಾಡಿದ್ದಾರೆ. ನ೦ತರ   "ಬಿಗ್ ಬಾಸ್ - ೧ "ರಿಯಾಲಿಟಿ ಶೋ ನಲ್ಲಿ ಭಾಗವಹಿಸಿ, ೯೯ ದಿನಗಳ ಕಾಲ ಬಿಗ್ ಬಾಸ್ ಮನೆಯಲ್ಲಿ ಇದ್ದರು.

## ಚಿತ್ರಗಳು
## ಉಲ್ಲೇಖಗಳು
ವರ್ಗ:ನಟಿಯರು
ವಾಣಿ ಹರಿಕೃಷ್ಣ

**ವಾಣಿ ಹರಿಕೃಷ್ಣ** ರವರು ಭಾರತೀಯ ಚಲನಚಿತ್ರ ಹಿನ್ನೆಲೆ ಗಾಯಕಿ ಮತ್ತು ಸಂಗೀತ ನಿರ್ದೇಶಕಿಯಾಗಿದ್ದು, ದಕ್ಷಿಣ ಭಾರತೀಯ ಚಲನಚಿತ್ರಗಳಲ್ಲಿ ಪ್ರಮುಖವಾಗಿ ಕನ್ನಡ ಚಿತ್ರರಂಗದಲ್ಲಿ ಕೆಲಸ ಮಾಡುತ್ತಿದ್ದಾರೆ.ಅವರು ಚಿತ್ರ ಹಿನ್ನೆಲೆ ಗಾಯನಕ್ಕೆ ಪ್ರವೇಶಿಸುವ ಮೊದಲು ಹಲವಾರು ಭಕ್ತಿ ಗೀತೆಗಳನ್ನು ರಚಿಸಿ, ಬರೆದು, ಹಾಡಿದ್ದಾರೆ.'ಇಂತಿ ನಿನ್ನ ಪ್ರೀತಿಯ' ಚಿತ್ರದ "ಮಧುವನ ಕರೆದರೆ" ಗೀತೆಗಾಗಿ ಅವರಿಗೆ ಕರ್ನಾಟಕ ರಾಜ್ಯ ಪ್ರಶಸ್ತಿ ದೊರಕಿದೆ.೨೦೧೩ ರಲ್ಲಿ 'ಲೂಸ್ಗಳು' ಚಿತ್ರದಲ್ಲಿ ಮೊದಲ ಬಾರಿಗೆ ಸಂಗೀತ ಸಂಯೋಜಕಿಯಾಗಿ ಕೆಲಸ ಮಾಡಿದರು.‌
## ಕುಟುಂಬ
ವಾಣಿಯವರು ಸಂಗೀತಗಾರರ ಕುಟುಂಬದಲ್ಲಿ ಜನಿಸಿದವರು.ಅವರ ಅಜ್ಜ, ಜಿ.ಕೆ.ವೆಂಕಟೇಶ್, ಕನ್ನಡ ಚಿತ್ರರಂಗದಲ್ಲಿ ಸಂಗೀತ ಸಂಯೋಜಕರಾಗಿದ್ದರು.ವಾಣಿಯವರು ಸಂಗೀತ ನಿರ್ದೇಶಕರಾದ ವಿ‌.ಹರಿಕೃಷ್ಣ ಅವರನ್ನು ಮದುವೆಯಾಗಿದ್ದಾರೆ ಹಾಗೂ ಅವರಿಬ್ಬರಿಗೆ ಆದಿತ್ಯ ಎಂಬ ಮಗನಿದ್ದಾನೆ.

## ಚಲನಚಿತ್ರಗಳ ಪಟ್ಟಿ
### ಸಂಗೀತ ನಿರ್ದೇಶಕಿಯಾಗಿ
### ಗಾಯಕಿಯಾಗಿ
## ಪ್ರಶಸ್ತಿಗಳು
*'ಇಂತಿ ನಿನ್ನ ಪ್ರೀತಿಯ' ಚಿತ್ರದ "ಮಧುವನ ಕರೆದರೆ" ಹಾಡಿಗೆ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ.
*'ಸಾರಥಿ' ಚಿತ್ರದ "ಹಾಗೋ ಹೀಗೋ" ಹಾಡಿಗೆ ಸುವರ್ಣ ಚಲನಚಿತ್ರ ಪ್ರಶಸ್ತಿ(೨೦೧೧).
*'ಅದ್ದೂರಿ' ಚಿತ್ರದ "ಮುಸ್ಸಂಜೆ ವೇಳೇಲಿ" ಹಾಡಿಗೆ ಸುವರ್ಣ ಚಲನಚಿತ್ರ ಪ್ರಶಸ್ತಿ(೨೦೧೨), ಮಿರ್ಚಿ ಮ್ಯೂಸಿಕ್ ಪ್ರಶಸ್ತಿ (ಸೌತ್-೨೦೧೨), ಸೌತ್ ಇಂಡಿಯನ್ ಇಂಟರ್ನ್ಯಾಷನಲ್ ಮೂವಿ ಪ್ರಶಸ್ತಿ.
*'ಕಡ್ಡಿಪುಡಿ' ಚಿತ್ರದ "ಬೇರೆ ಯಾರೊ" ಹಾಡಿಗೆ ಸೌತ್ ಇಂಡಿಯನ್ ಇಂಟರ್ನ್ಯಾಷನಲ್ ಮೂವಿ ಪ್ರಶಸ್ತಿ. ‌‌‌‌‌‌‌‌

## ಉಲ್ಲೇಖಗಳು
ವರ್ಗ:ಹಿನ್ನೆಲೆ ಗಾಯಕಿಯರು
ಅವನಿತಾ ಬಿರ್

**ಅವನಿತಾ ಬಿರ್** ಒರ್ವ ಅರ್ಥಶಾಸ್ತ್ರಜ್ಞೆ. ಪ್ರಸ್ತುತ ಇವರು  ಮುಂಬೈನ ಆರ್.ಎನ್ ಪೊದಾರ್ ಶಾಲೆಯ ಪ್ರಧಾನ ನಿರ್ದೇಶಕಿಯಾಗಿದ್ದಾರೆ. ಇವರು ಭಾರತೀಯ ಶಿಕ್ಷಣ ವ್ಯವಸ್ಥೆಯಲ್ಲಿ ೧೫ ವರ್ಷಗಳಿಗಿಂತ ಹೆಚ್ಚು ಕಾಲ ಕೆಲಸ ಮಾಡಿದ್ದಾರೆ. ದೆಹಲಿಯಲ್ಲಿ ನಡೆದ ಲರ್ನ್ ಶಿಫ್ಟ್ ಇಂಡಿಯಾ ೨೦೧೨ರ ಕ್ಯುರೇಟರ್ ಆಗಿದ್ದರು. ತನ್ನ ವೃತ್ತಿಯ ಆರಂಭಿಕ ದಿನಗಳಲ್ಲಿ, ಭಾರತದ ಪ್ರಧಾನಿಯಾಗಿದ್ದ ರಾಜೀವ್ ಗಾಂಧಿಯವರ ಮಕ್ಕಳಾದ ರಾಹುಲ್ ಗಾಂಧಿ ಮತ್ತು ಪ್ರಿಯಾಂಕ ವಾದ್ರ ರವರಿಗೆ ಅರ್ಥಶಾಸ್ತ್ರ ಪಾಠವನ್ನು ಹೇಳಿಕೊಡಲು ನೇಮಕಗೊಂಡಿದ್ದರು.
=ಜನನ=
ಅವನಿತಾ ಬಿರ್ ರವರು ೩೧ ಅಕ್ಟೋಬರ್ ೧೯೫೭ರಲ್ಲಿ ಅಮೃತ್‌ಸರ್ ನಲ್ಲಿ ಜನಿಸಿದರು.
=ವಿದ್ಯಾಭ್ಯಾಸ=
ಬಿರ್ ರವರು ತಮ್ಮ ಪದವಿ ಶಿಕ್ಷಣವನ್ನು ಪಡೆದ ನಂತರ 'ದೆಹಲಿ ಸ್ಕೂಲ್ ಆಫ್ ಎಕನಾಮಿಕ್ಸ್' ನಿಂದ ಅರ್ಥಶಾಸ್ತ್ರದಲ್ಲಿ ಸ್ನಾತಕೋತರ ಪದವಿಯನ್ನು ಪಡೆದರು. ಅವರು ಯುಜಿಸಿ (ನೆಟ್) ಪರೀಕ್ಷೆಯಲ್ಲಿ ಉತ್ತೀರ್ಣರಾಗಿದ್ದಾರೆ.
=ವೃತ್ತಿಜೀವನ=
ಭಾರತದ ಹಲವಾರು ಶಿಕ್ಷಣ ಸಂಸ್ಥೆಗಳಲ್ಲಿ ಅವರು ಕಾರ್ಯ ನಿರ್ವಹಿಸಿದ್ದಾರೆ. ಮಲ್ಯ ಅದಿತಿ ಇಂಟರ್ನ್ಯಾಷನಲ್ ಸ್ಕೂಲ್, ಹೈದರಾಬಾದ್ ಪಬ್ಲಿಕ್ ಸ್ಕೂಲ್ ಮತ್ತು ಹಲವಾರು ಇಲಾಖೆಯ ಮುಖ್ಯಸ್ಥರಾಗಿ ಹಾಗೂ ಸಂಯೋಜಕರಾಗಿ ಕೆಲಸ ಮಾಡಿದ್ದಾರೆ. ಅರ್ಥಶಾಸ್ತ್ರ ಕುರಿತಾದ ಎರಡು ಪುಸ್ತಕಗಳನ್ನು ಸಹ ಅವರು ಬರೆದಿದ್ದಾರೆ. ನವೆಂಬರ್ ೨೦೧೪ರಲ್ಲಿ ಕ್ಯಾಲಿಫೋರ್ನಿಯದ, ಮೌಂಟೇನ್ ವ್ಯೂನಲ್ಲಿ ಆಯೋಜಿಸಲಾದ ಗೂಗಲ್ ಎಜುಕೇಶನ್ ಸಿಂಪೋಸಿಯಮ್ ನಲ್ಲಿ ಸಹ-ಪ್ಯಾನಲಿಸ್ಟ್ ಆಗಿ ಭಾರತವನ್ನು ಪ್ರತಿನಿಧಿಸಿದ್ದಾರೆ. ಪತ್ರಿಕೆಗಳು, ನಿಯತಕಾಲಿಕಗಳು, ಸುದ್ಧಿ ಚಾನಲುಗಳು ನಡೆಸಿದ ಬುಲೆಟಿನ್ ಗಳಲ್ಲಿ ಅವರು ಶಿಕ್ಷಣ ಹಾಗೂ ವಿದ್ಯಾರ್ಥಿಗಳಿಗೆ ಸಂಬಂಧಿಸಿದ ವಿಷಯಗಳ ಮೇಲೆ ಕೇಂದ್ರಿಕರಿಸಿದ್ದಾರೆ.
=ಪ್ರಶಸ್ತಿಗಳು=
*೨೦೧೧ರಲ್ಲ ಐಸಿಎಸ್ ನಿಂದ ಎಜುಕೇಶನ್ ಲೀಡರ್ಶಿಪ್ ಅವಾರ್ಡ್.
*೨೦೧೩ರಲ್ಲಿ ಕಾನ್ ಬೂನ್ ಹವ್ ಸ್ಕಾಲರ್ಸ್ ಅವಾರ್ಡ್.
*ಶಿಕ್ಷಣ ಕ್ಷೇತ್ರದಲ್ಲಿ ತನ್ನ ಕೊಡುಗೆಗಾಗಿ ಎಫ್ಐಸಿಸಿಐ ಎಫ್ಎಲ್ಓ, ಮಹಿಳಾ ಸಾಧಕ ಪ್ರಶಸ್ತಿಯನ್ನು ನೀಡಿ ಗೌರವಿಸಿದೆ.     
=ಉಲ್ಲೇಖಗಳು=

ವರ್ಗ:ಅರ್ಥಶಾಸ್ತ್ರಜ್ಞರು
ಉಷಾ ಮಂಗೇಶ್ಕರ್

**ಉಷಾ ಮಂಗೇಶ್ಕರ್** ಅವರು ಹಿಂದಿ, ಬಂಗಾಳಿ, ಮರಾಠಿ, ಕನ್ನಡ, ನೇಪಾಳಿ, ಗುಜರಾತಿ ಮತ್ತು ಅಸ್ಸಾಮಿ ಹಾಡುಗಳಿಗೆ ಧ್ವನಿಮುದ್ರಿಸಿದ ಭಾರತೀಯ ಹಿನ್ನೆಲೆ ಗಾಯಕಿ.

=ವೈಯಕ್ತಿಕ ಜೀವನ=
ಉಷಾ ಮಂಗೇಶ್ಕರ್ ಅವರು ಪಂಡಿತ್ ದೀನನಾಥ್ ಮಂಗೇಶ್ಕರ್ ಮತ್ತು ಸೇವಂತಿ (ಶೂಧಮತಿ) ಅವರ ಎರಡನೇ ಕಿರಿಯ ಮಗಳು. ಆಶಾ ಭೋಂಸ್ಲೆ ಮತ್ತು ಮೀನಾ ಖಡಿಕಾರ್ ಇವರ ಕಿರಿಯ ಹಾಗೂ ಹಿರಿಯ ಸಹೋದರಿಯರು, ಹಿರಿಯಣ್ಣ ಹೃದಯನಾಥ್ ಮಂಗೇಶ್ಕರ್. ೧೯೭೫ ರಲ್ಲಿ ಜೈ ಸಂತೋಷಿ ಮಾ ಚಿತ್ರದ ಕೆಲವು ಭಕ್ತಿಗೀತೆಗಳನ್ನು ಹಾಡಿದ ನಂತರ ಅವರು ಹಿನ್ನೆಲೆ ಗಾಯಕಿಯಾಗಿ ಬೆಳಕಿಗೆ ಬಂದರು. ಆ ಚಿತ್ರದಲ್ಲಿನ "ಮೈನ್ ಟು ಆರ್ಟಿ" ಎಂಬ ಹಾಡಿಗಾಗಿ ಫಿಲ್ಮ್ಫೇರ್ ಅತ್ಯುತ್ತಮ ಮಹಿಳಾ ಹಿನ್ನೆಲೆ ಗಾಯಕಿ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡರು.

=ವೃತ್ತಿಜೀವನ=
ಉಷಾ ಚಿತ್ರಕಲೆಯಲ್ಲೂ ಸಹ ಬಲವಾದ ಆಸಕ್ತಿ ಹೊಂದಿದ್ದರು. ಅವಳ ಪ್ರಸಿದ್ಧ ಹಾಡು "ಮುಂಗ್ಲಾ",ಅವರ ಮರಾಠಿ ಚಿತ್ರ ಪಿಂಜಾರ ಗೀತೆಗಳಿಗೆ ಹೆಸರುವಾಸಿಯಾಗಿದೆ. ಅವರು ದೂರದರ್ಶನಕ್ಕಾಗಿ ಫೂಲ್ವಂತಿ ಎಂಬ ಸಂಗೀತ ನಾಟಕವನ್ನು ಸಹ ನಿರ್ಮಿಸಿದ್ದರು.

=ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳ=
* ೧೯೭೫ ರಲ್ಲಿ ಜೈ ಸಂತೋಶಿ ಮಾ ಚಿತ್ರಕ್ಕೆ ಅತ್ಯುತ್ತಮ ಮಹಿಳಾ ಹಿನ್ನೆಲೆ ಗಾಯಕಿಗಾಗಿ ಬಿಎಫ್ಜೆಎ ಪ್ರಶಸ್ತಿ ನೀಡಾಲಾಯಿತು. ಅದೇ ಚಿತ್ರದ "ಮೇನ್ ಟು ಆರ್ಟಿ" ಎಂಬ ಹಾಡು ಫಿಲ್ಮ್ಫೇರ್ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಿದೆ.
* ೧೯೭೭ ರ ಇನ್ಕಾರ್ ಚಿತ್ರದ "ಮಂಗ್ತಾ ಹೈ ತು ಆಜಾ" ಹಾಡಿಗಾಗಿ ಅತ್ಯುತ್ತಮ ಮಹಿಳಾ ಹಿನ್ನೆಲೆ ಗಾಯಕಿಗಾಗಿ ಫಿಲ್ಮ್ಫೇರ್ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಿದೆ.
* ೧೯೮೦ ರಲ್ಲಿ ಇನ್ಕಾರ್ ಚಿತ್ರದ "ಹಮ್ಸೆ ನಾಜರ್ ತೊ ಮಿಲಾವೊ" ಗಾಗಿ ಅತ್ಯುತ್ತಮ ಮಹಿಳಾ ಹಿನ್ನೆಲೆ ಗಾಯಕಿಗಾಗಿ ಫಿಲ್ಮ್ಫೇರ್ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಿದೆ.

=ಜನಪ್ರಿಯ ಗೀತೆಗಳು=
* ೧೯೫೨ ರ ಸುಭಾ ಕಾ ತಾರಾ ಚಿತ್ರದ "ಭಭಿ ಆಯಿ ಬಡಿ ಧೂಮ್ ಧಮ್ ಸೆ ಮೇರಿ ಭಭಿ ಆಯಿ"
* ೧೯೫೨ ರ ಜೈ ಸಂತೋಶಿ ಚಿತ್ರದ "ಮೇರ್ ತು ಆರ್ತಿ ಉತಾರೂನ್"
* ೧೯೬೭ ರ ಕನ್ನಡದ ಕ್ರಾಂತಿವೀರ ಸಂಗೊಳ್ಳಿ ರಾಯಣ್ಣ ಚಿತ್ರದ "ಯಾರಿವ ನನ್ ಮನ ಮರುಳಾಗಿಸಿದವ" 
* ೧೯೭೮ ರ ಖಟ್ಟ ಮೀಠಾ ಚಿತ್ರದ "ಖಟ್ಟ ಮೆಟೆಟಾ"
* ೧೯೭೯ ರ ತರಾನಾದಿಂದ "ಸುಲ್ತಾನ ಸುಲ್ತಾನ"
* ೧೯೭೯ ರ ಕಾಲಾ ಪತ್ತರ್ ಚಿತ್ರದ "ಮುಜೆ ಪ್ಯಾರ್ ಕಾ ತೋಫಾ ದೇಕೆ"

=ಉಲ್ಲೇಖಗಳು=

ವರ್ಗ:ಚಲನಚಿತ್ರ ಗಾಯಕರು
ಬಿಂದಿಗೆ ಗಿಡ

thumb

**ಬಿಂದಿಗೆ ಗಿಡ**ವು ಮ್ಯಾಲ್ವೇಸೀ ಕುಟುಂಬಕ್ಕೆ ಸೇರಿದ ಅಲಂಕಾರ ಸಸ್ಯ (ಹಾಲಿಹಾಕ್). ದಾಸವಾಳ, ಬೆಂಡೆ ಮುಂತಾದವುಗಳ ಹತ್ತಿರ ಸಂಬಂಧಿ. ಆಲ್ತೀಯ ರೋಸಿಯ ಇದರ ವೈಜ್ಞಾನಿಕ ಹೆಸರು. ನೋಡಲು ಹೆಚ್ಚು ಕಡಿಮೆ ಪುಂಡಿಗಿಡವನ್ನು (ಹೈಬಿಸ್ಕಸ್ ಕ್ಯಾನಬಿನಸ್) ಹೋಲುತ್ತದೆ. ಇದು ಸುಮಾರು 2 ಮೀ ಎತ್ತರಕ್ಕೆ ಬೆಳೆಯುವ ವಾರ್ಷಿಕ ಸಸ್ಯ. ಎಲೆಗಳು ಸರಳರೀತಿಯವು; ಹಸ್ತಾಕಾರದವು. ಎಲೆ ಹಾಗೂ ಕಾಂಡಗಳ ಮೇಲೆ ನಯ ರೋಮಗಳುಂಟು. ಗಿಡದ ತುದಿಯೆಡೆಗೆ ಪ್ರತಿಯೊಂದು ಎಲೆಯ ಕಕ್ಷದಲ್ಲಿ ಒಂದೊಂದು ಹೂ ಅರಳುತ್ತದೆ. ಹೂಗಳು ಬಿಳಿ ನಸುಗೆಂಪು ಇಲ್ಲವೆ ಕೆಂಪು ಬಣ್ಣದವಾಗಿದ್ದು ಬಲು ಆಕರ್ಷಕವಾಗಿವೆ.

ಈ ಗಿಡವನ್ನು ವೃದ್ಧಿಸುವುದು ಬೀಜಗಳ ಮೂಲಕ. ಬೀಜ ಬಿತ್ತಿದ ಸುಮಾರು ಎರಡೂವರೆ ತಿಂಗಳ ತರುವಾಯ ಹೂಬಿಡಲು ಆರಂಭಿಸಿ ಮುಂದೆ ಸುಮಾರು ಎರಡು ತಿಂಗಳ ಕಾಲ ಹೂ ಕೊಡುತ್ತದೆ.

ಎಲೆ, ಕಾಂಡ, ಹೂಗಳನ್ನು ಹಿಸುಕಿದರೆ ಲೋಳೆಯಂಥ ದ್ರವ ಒಸರುತ್ತದೆ. ಗಾಯಗೊಳಿಸಿದ ಎಲೆ, ಹೂಗಳನ್ನು ನೀರಿನಲ್ಲಿ ಹಾಕಿ ಚೆನ್ನಾಗಿ ಕಲಕಿದರೆ ಬರುವ ರಸ ಆಮಶಂಕೆಯಲ್ಲಿ ಶಮನಕಾರಿಯಾಗಿ ಬಳಕೆಯಾಗುತ್ತದೆ. ಎಲೆಗಳನ್ನು ಅರೆದು ಗಾಯಗಳಿಗೆ ಹಚ್ಚುವುದುಂಟು. ಎಲೆ ಹೂಗಳನ್ನು ಎಣ್ಣೆ ಹಚ್ಚಿ ಸುಟ್ಟ ಗಾಯಕ್ಕೆ ಕಟ್ಟುವುದಿದೆ.

ವರ್ಗ:ಸಸ್ಯಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಾನ್ವಿತಾ

ಮಾನ್ವಿತಾ ಕಾಮತ್ ಭಾರತೀಯ ಕನ್ನಡ  ಚಲನಚಿತ್ರ ನಟಿ. "ಕೆ೦ಡಾಸ೦ಪಿಗೆ" ಚಲನಚಿತ್ರಗೆ 'ಸೈಮಾ'  ಪ್ರಶಸ್ತಿ ಯನ್ನು ಪಡೆದಿದ್ದಾರೆ.ಅವರು ತಮ್ಮ ವೃತ್ತಿಜೀವನವನ್ನು ರೆಡಿಯೋ ಮಿರ್ಚಿಯಲ್ಲಿ 'ರೇಡಿಯೊ ಜಾಕಿ,ಯಾಗಿ ಪ್ರಾರ೦ಭಿಸಿದರು ಮತ್ತು ದುನಿಯಾ ಸೂರಿ ನಿರ್ದೇಶಿಸಿದ ಕನ್ನಡ ಚಿತ್ರ 'ಕೆ೦ಡಾಸ೦ಪಿಗೆ' (೨೦೧೫) ಚಿತ್ರವನ್ನು ಮಾಡಿದರು.ಇವರು 'ಕಲರ್ಸ್ ಕನ್ನಡ'ದಲ್ಲಿ ಪ್ರಾಸರವಾಗಿದ್ದ "ಅನುಭ೦ದ" ದಲ್ಲಿ ಆಗಮಸಿದ್ದರು. 

## ಆರ೦ಭಿಕ ಜೀವನ
ಮಾನ್ವಿತಾ ರವರು ಮಂಗಳೂರುನಲ್ಲಿ ಜನಿಸಿದರು.ತ೦ದೆ 'ಹರೀಶ್ ಕಾಮತ್' ಹಾಗೂ ತಾಯಿ 'ಸುಜಾತಾ'  ಕಾಮತ್ ಹತ್ತನೇ ತರಗತಿ ವರೆಗೆ ಇವರು ಚಿಕ್ಕಮಗಳೂರಿನ ಕಳಸ ದಲ್ಲಿ ಬೆಳೆದರು. ನ೦ತರ 'ಶಾರದಾ ಕಾಲೇಜಿ' ನಲ್ಲಿ ಪದವಿ ಪೂರ್ವ ಹಗೂ ಪದವಿ ಶಿಕ್ಷಣವನ್ನು ಪಡೆದರು. ಮತ್ತು 'ಸೇ೦ಟ್ ಅಲೋಶಿಯಸ್ ಕಾಲೇಜ್'  ಮ೦ಗಳೂರಿನ  ಪತ್ರಿಕೋದ್ಯಮ, ಅನಿಮೇಷನ್ ಮತ್ತು ಇ೦ಗ್ಲೀಷ್ ಸಾಹಿತ್ಯಸಲ್ಲಿ ಪದವಿ ಪಡೆದರು. ಇವರು ಒ೦ದು ವರ್ಷಕ್ಕೂ ಹೆಚ್ಚು ರೇಡಿಯೋ ಮಿರ್ಚಿ ಯಲ್ಲಿ ರೇಡಿಯೋ ಜಾಕಿಯಾಗಿ ಕೆಲಸವನ್ನು ಮಾಡಿದ್ದಾರೆ. ನ೦ತರ 'ಖಿಲಾಡಿ ೯೮೩' ಎ೦ದು ಕಾರ್ಯಕ್ರಾಮವನ್ನು ಆಯೋಜಿಸಿದರು.

## ವೃತ್ತಿಜೀವನ
ಕೆ೦ಡಸ೦ಪಿಗೆ  ಚಿತ್ರದಲ್ಲಿ ನಟಿಸಿದ ನ೦ತರ ಇವರು ಪ್ರಮುಖ  ಪಾತ್ರಕ್ಕೆ ಆಯ್ಕೆಯಾದರು. ಇವರು 'ಶ್ರೀ ಭಾಸ್ಕರ್ ನೆಲ್ಲಿತಿರ್ಥಾ'ಅವರ ಜಾನಪದ ನಾಟಕ ತ೦ಡದಲ್ಲಿ ಬಾಲ್ಯಯದಿ೦ದಲೂ ಚಿತ್ರಮ೦ದಿದಲ್ಲಿಯಿದ್ದಾರೆ. ಮಾನ್ವಿತಾ ರವರು  ಕಾಲೇಜಿನಲ್ಲಿ  ಕನ್ನಡ ಸ೦ಘದಲ್ಲಿ ಕಾರ್ಯದರ್ಶಿಯಾಗಿದ್ದರು, ಅದು ಅವರ ವೃತ್ತಿಜೀವನದ ರೂಪದಲ್ಲಿ ಚಲಚಿತ್ರವನ್ನು  ತೆಗೆದುಕೊ೦ಡಿತು. ಹಾಗೂ ಇವರು 'ದುನಿಯಾ ಸೂರಿ' ನಿರ್ದೇಶನದ 'ಟಗರು' ಚಿತ್ರವನ್ನು ಶಿವರಾಜ್‍ಕುಮಾರ್ ಜೊತೆ ಅಭಿನಯಿಸಿದ್ದಾರೆ.

## ಚಿತ್ರಗಳು
## ಪ್ರಶಸ್ತಿ
* ಸೈಮ ಅವಾರ್ಡ್  

## ಉಲ್ಲೇಖಗಳು
ವರ್ಗ:ನಟಿಯರು
ಬೀಡಿ

thumb|ಶ್ರೀಲಂಕಾದಲ್ಲಿ ಬೀಡಿ ತಯಾರಿಕೆ
**ಬೀಡಿ**ಯು ತಂಬಾಕು ಚೂರುಗಳು ತುಂಬಿರುವ ಮತ್ತು ಸಾಮಾನ್ಯವಾಗಿ ಬೀಡಿ ಮರ ಅಥವಾ ಆಪ್ತಾ ಮರದ ಎಲೆಯಿಂದ ಸುತ್ತಲ್ಪಟ್ಟ, ಮತ್ತು ಒಂದು ತುದಿಯಲ್ಲಿ ದಾರದಿಂದ ಅಥವಾ ಅಂಟಿನಿಂದ ಕಟ್ಟಲ್ಪಟ್ಟಿರುವ ತೆಳ್ಳನೆಯ ಸಿಗರೇಟು ಅಥವಾ ಕಿರು ಸಿಗಾರ್. ಇದು ಭಾರತೀಯ ಉಪಖಂಡದಿಂದ ಹುಟ್ಟಿಕೊಂಡಿದೆ. ಈ ಹೆಸರು ಮಾರ್ವಾಡಿ ಶಬ್ದವಾದ *ಬೀಡಾ*ದಿಂದ (ಎಲೆಯಲ್ಲಿ ಸುತ್ತಲ್ಪಟ್ಟ ಅಡಿಕೆ, ಮೂಲಿಕೆಗಳು ಮತ್ತು ಸಂಬಾರ ಪದಾರ್ಥಗಳ ಮಿಶ್ರಣ) ವ್ಯುತ್ಪನ್ನವಾಗಿದೆ.

ಬೀಡಿಗಳು ಹೆಚ್ಚು ನಿಕೋಟಿನ್, ಇಂಗಾಲದ ಮೊನಾಕ್ಸೈಡ್ ಮತ್ತು ಟಾರ್ ಅನ್ನು ಹೊಂದಿರುತ್ತವೆ ಮತ್ತು ಬಾಯಿ ಕ್ಯಾನ್ಸರ್‌ನ ಹೆಚ್ಚಿನ ಅಪಾಯವನ್ನು ಹೊಂದಿರುತ್ತವೆ. ಧೂಮಪಾನದ ಇತರ ಪ್ರಕಾರಗಳಂತೆ, ಬೀಡಿಗಳು ಕೆಲವು ಬಗೆಗಳ ಕ್ಯಾನ್ಸರ್‌ಗಳು, ಹೃದಯರೋಗ, ಮತ್ತು ಪುಪ್ಫುಸದ ರೋಗದ ಅಪಾಯವನ್ನು ಹೆಚ್ಚಿಸುತ್ತವೆ. ಇವು ತಂಬಾಕು ಸೇವನೆಯ ಇತರ ರೂಪಗಳಿಗಿಂತ ಹೆಚ್ಚು ಹಾನಿಕಾರಕವೂ ಆಗಿರಬಹುದು.

## ಉಲ್ಲೇಖಗಳು 
ವರ್ಗ:ಧೂಮಪಾನ
ವರ್ಗ:Pages with unreviewed translations
ರೂಪೇಶ್ ಶೆಟ್ಟಿ

**ರೂಪೇಶ್ ಶೆಟ್ಟಿ** ಇವರು ಕನ್ನಡ, ತುಳು ಚಿತ್ರರಂಗದ ನಟ. ಅವರು ಮಂಗಳೂರಿನ ಪ್ರಸಿದ್ಧ ರೇಡಿಯೋ ಜಾಕೀ ಮತ್ತು ಮಾಡೆಲ್. ಅವರು ಕನ್ನಡ, ತುಳು ಮತ್ತು ಕೊಂಕಣಿ ಯಂತಹ ೩ ಭಾಷೆಗಳಲ್ಲಿ ಅಭಿನಯಿಸಿದ್ದಾರೆ.
## ಜನನ ಮತ್ತು ವೃತ್ತಿ
ರೂಪೇಶ್ ಇವರು ೧೫ ಆಗಸ್ಟ್ ೧೯೯೧ ರಂದು  ಕಾಸರಗೋಡಿನ ಉಪ್ಪಳದಲ್ಲಿ ಜನಿಸಿದರು.
ರೂಪೇಶ್ ಶೆಟ್ಟಿಯವರು ಮೊದಲಿಗೆ ನಮ್ಮಟಿವಿ ಚಾನೆಲ್ ನಲ್ಲಿ ನಿರೂಪಕನಾಗಿ ಕಾಣಿಸಿಕೊಂಡರು ಹಾಗೂ ಮಂಗಳೂರಿನಲ್ಲಿ ಆರ್ಜೆಯಾಗಿ ಜನಪ್ರಿಯತೆ ಗಳಿಸಿದರು. ಅವರು ತಮ್ಮ ವೃತ್ತಿಜೀವನವನ್ನು **ದಿಬ್ಬಣ** ಎಂಬ ತುಳು ಚಿತ್ರದಲ್ಲಿ ಕಿರು ಪಾತ್ರದಲ್ಲಿ  ನಟಿಸುವ ಮೂಲಕ ಪ್ರಾರಂಭಿಸಿದರು ಹಾಗೂ ೨೦೧೫ ರ ಡೇಂಜರ್ ಜ಼ೋನ್ ಎಂಬ ಕನ್ನಡ ಚಿತ್ರದಲ್ಲಿ ನಟಿಸುವ ಮೂಲಕ ಪ್ರಾಮುಖ್ಯತೆಯನ್ನು ಪಡೆದರು. ಇವರು ತಮಿಳಿನ ಅತ್ಯಂತ ಪ್ರಸಿದ್ಧಿ ಹೊಂದಿರುವ *ಕೊಲವೆರಿ ಡಿ* ಎಂಬ ಹಾಡನ್ನು ಪುನರ್ ನಿರ್ದೇಶಿಸಿ ಹಾಡಿದ್ದಾರೆ. ೨೦೧೬ ರಲ್ಲಿ ಇವರು ಐಸ್ ಕ್ರೀಮ್ ಎಂಬ ತುಳು ಸಿನಿಮಾದಲ್ಲಿ  ಮುಖ್ಯ ಪಾತ್ರದಲ್ಲಿ ಕಾಣಿಸಿಕೊಂಡರು. ನಂತರ ೨೦೧೭ ರಲ್ಲಿ ಪಿಶಾಚಿ ೨, ನಿಶಬ್ಧ ೨ ಮತ್ತು ಸ್ಮೈಲ್ ಪ್ಲೀಜ್ ಎಂಬ ಕನ್ನಡ ಚಲನಚಿತ್ರಗಳಲ್ಲಿ ಕಿರು ಪಾತ್ರವನ್ನು ವಹಿಸಿದರು. ಹಾಗೂ ಇವರು ೨೦೧೭ ರ,  ಕೃಷ್ಣಪ್ರಸಾದ್ ಉಪ್ಪಿನಕೋಟೆ ನಿರ್ದೇಶಿಸಿರುವ ರಂಗ್ ರಂಗ್ ದ ದಿಬ್ಬಣ ಎಂಬ ಚಿತ್ರದಲ್ಲೂ ನಟಿಸಿದರು ಮತ್ತು ೨೦೧೮ ರ ಅಮ್ಮೆರ್ ಪೋಲಿಸಾ ಎಂಬ ಚಿತ್ರದಲ್ಲಿ ಮುಖ್ಯ ಪಾತ್ರವನ್ನು ವಹಿಸಿ ನಟಿಸಿದ್ದಾರೆ.

## ಫಿಲ್ಮೋಗ್ರಾಫಿ
### ನಟನಾಗಿ
### ಗಾಯಕನಾಗಿ
* **ಈ ಸಲ ಕಪ್ ನಮ್ಮದೇ** - ಮೂಲ, ಐಪಿಎಲ್ ನ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದ ಪರವಾಗಿ ಹಾಡಿದ ಹಾಡು.

## ಉಲ್ಲೇಖಗಳು
ವರ್ಗ:ರಂಗಭೂಮಿ ಕಲಾವಿದರು
ವರ್ಗ:ಸಿನಿಮಾ ತಾರೆಗಳು
ಅದಿತಿ ಪಂತ್

**ಅದಿತಿ ಪಂತ್** ಒಬ್ಬ ಭಾರತೀಯ ಸಮುದ್ರಶಾಸ್ತ್ರಜ್ಞೆ. ೧೯೮೩ರಲ್ಲಿ ಭಾರತೀಯ ಅಂಟಾರ್ಕ್ಟಿಕ ಕಾರ್ಯಕ್ರಮದ ಅಂಗವಾಗಿ ಭೂವಿಜ್ಞಾನಿ ಸುದೀಪ್ತಾ ಸೆಂಗುಪ್ತ ಜೊತೆಯಲ್ಲಿ                      ಅಂಟಾರ್ಕ್ಟಿಕಕ್ಕೆ ಭೇಟಿ ನೀಡಿದ ಮೊದಲ ಭಾರತೀಯ ಮಹಿಳೆ ಇವರಾಗಿದ್ದಾರೆ. ಇವರು ರಾಷ್ಟ್ರೀಯ ಸಮುದ್ರಶಾಸ್ತ್ರ ಸಂಸ್ಥೆ, ನ್ಯಾಷನಲ್ ಕೆಮಿಕಲ್ ಲ್ಯಾಬೊರೇಟರಿ, ಪುಣೆ ವಿಶ್ವವಿದ್ಯಾಲಯ, ಮಹಾರಾಷ್ಟ್ರ ಅಕಾಡೆಮಿ ಆಫ್ ಸೈನ್ಸ್ ಸಂಸ್ಥೆಗಳಲ್ಲಿ ಪ್ರಮುಖ ಸ್ಥಾನಗಳನ್ನು ಪಡೆದಿದ್ದಾರೆ.
## ವಿದ್ಯಾಭ್ಯಾಸ 
ಅದಿತಿ ಪಂತ್ ರವರು ನಾಗಪುರದಲ್ಲಿ ಜನಿಸಿದರು. ಪುಣೆ ವಿಶ್ವವಿದ್ಯಾಲಯದಿಂದ ಬಿ.ಎಸ್.ಸಿ ಪದವಿಯನ್ನು ಪೂರ್ಣಗೊಳಿಸಿದರು. ಅಲಿಸ್ಟರ್ ಹಾರ್ಡಿಯವರ ದಿ ಓಪನ್ ಸೀ ಪುಸ್ತಕವು ಅವರಿಗೆ  ಸಮುದ್ರಶಾಸ್ತ್ರವನ್ನು ವೃತ್ತಿಯಾಗಿ ತೆಗೆದುಕೊಳ್ಳಲು ಸ್ಫೂರ್ತಿ ನೀಡಿತು. ಹವಾಯಿ ವಿಶ್ವವಿದ್ಯಾಲಯದಿಂದ ಮೆರೈನ್ ಸೈನ್ಸ್ ನಲ್ಲಿ ಮಾಸ್ಟರ್ಸ್ ಪಡೆದುಕೊಳ್ಳಲು ಯು.ಎಸ್. ಸರ್ಕಾರದಿಂದ ವಿದ್ಯಾರ್ಥಿವೇತನವನ್ನು ಅವರಿಗೆ ನೀಡಲಾಯಿತು. ನಂತರ ಅವರು ಸಮುದ್ರ ಪಾಚಿಯ ಶರೀರ ವಿಜ್ಞಾನದಲ್ಲಿ ಪಿಎಚ್.ಡಿ ಪದವಿ ಪಡೆಯಲು ಲಂಡನ್ ವಿಶ್ವವಿದ್ಯಾಲಯದ ವೆಸ್ಟ್ ಫೀಲ್ಡ್ ಕಾಲೇಜಿಗೆ ತೆರಳಿದರು.
## ಆರಂಭಿಕ ಜೀವನ 
ತನ್ನ ಅಧ್ಯಯನಗಳು ಮುಗಿದ ನಂತರ ಅದಿತಿ ಅವರು ಭಾರತಕ್ಕೆ ಹಿಂದಿರುಗಿದರು. ಗೋವಾದ ರಾಷ್ಟ್ರೀಯ ಸಮುದ್ರಶಾಸ್ತ್ರ ಸಂಸ್ಥೆಯ ಸಂಸ್ಥಾಪಕರಾದ ಎನ್.ಕೆ.ಪಣಕ್ಕರ್ ರವರಿಂದ ಸ್ಫೂರ್ತಿ ಪಡೆದು ನಂತರ ಅದೇ ಸಂಸ್ಥೆಗೆ ಕೆಲಸಕ್ಕೆ ಸೇರಿದರು. 
## ಅಂಟಾರ್ಕ್ಟಿಕ ದಂಡಯಾತ್ರೆ 
ಡಿಸೆಂಬರ್ ೧೯೮೩ ಮತ್ತು ಮಾರ್ಚ್ ೧೯೮೪ ರವರೆಗೆ ಅದಿತಿ ಅವರು ಅಂಟಾರ್ಕ್ಟಿಕಕ್ಕೆ ದಂಡಯಾತ್ರೆ ನಡೆಸಿದರು. ಈ ದಂಡಯಾತ್ರೆಯು ಅಂಟಾರ್ಕ್ಟಿಕ್ ಸಾಗರದ ಆಹಾರ ಸರಪಳಿ ಭೌತಶಾಸ್ತ್ರ, ರಸಾಯನಶಾಸ್ತ್ರ, ಜೀವಶಾಸ್ತ್ರಕ್ಕೆ ಸಂಬಂಧಿಸಿದ ಮಾಹಿತಿಯನ್ನು ಸಂಗ್ರಹಿಸಲು ಉದ್ದೇಶಿಸಿತ್ತು. ಈ ಕಾರ್ಯಾಚರಣೆಯ ಸಂದರ್ಭದಲ್ಲಿ, ಭಾರತೀಯ ವೈಜ್ಞಾನಿಕ ಸಂಶೋಧನಾ ಕೇಂದ್ರವಾಗಿದ್ದ ದಕ್ಷಿಣ ಗಂಗೋತ್ರಿಯನ್ನು (ದಕ್ಷಿಣ ಧ್ರುವದಿಂದ ೨೫೦೦ ಕಿ.ಮೀ.ದೂರದಲ್ಲಿದೆ) ಅಂಟಾರ್ಕ್ಟಿಕದಲ್ಲಿ ನಿರ್ಮಿಸಿದರು. ೧೯೯೦ರಲ್ಲಿ ರಾಷ್ಟ್ರೀಯ ಸಮುದ್ರಶಾಸ್ತ್ರ ಸಂಸ್ಥೆಯೊಂದಿಗೆ ೧೭ ವರ್ಷಗಳ ಕಾಲ ಕೆಲಸ ಮಾಡಿದ ನಂತರ ನ್ಯಾಷನಲ್ ಕೆಮಿಕಲ್ ಲ್ಯಾಬೊರೇಟರಿಯಲ್ಲಿ ಕೆಲಸ ಮಾಡಲು ಪುಣೆಗೆ ತೆರಳಿದರು.
## ಪ್ರಶಸ್ತಿಗಳು 
ಅಂಟಾರ್ಕ್ಟಿಕ ದಂಡಯಾತ್ರೆಗೆ ನೀಡಿದ ಕೊಡುಗೆಗಳಿಗಾಗಿ ಭಾರತ ಸರ್ಕಾರವು ಅವರಿಗೆ ಅಂಟಾರ್ಕ್ಟಿಕ ಪ್ರಶಸ್ತಿಯನ್ನು ನೀಡಿ ಗೌರವಿಸಿದೆ. ಈ ಗೌರವವನ್ನು ಅವರು ಡಾ.ಜಯಾ ನೈಥನಿ ಮತ್ತು ಡಾ.ಕನ್ವಾಲ್ ವಿಲ್ಕುರವರೊಂದಿಗೆ ಹಂಚಿಕೊಂಡಿದ್ದಾರೆ.  

### ಉಲ್ಲೇಖಗಳು 
ವರ್ಗ:ವಿಜ್ಞಾನಿಗಳು
ಬೇಕರಿ

thumb|ಬೇಕರಿ

**ಬೇಕರಿ** ಎಂದರೆ ಅವನ್‍ನಲ್ಲಿ ಬೇಕ್ ಮಾಡಿದ, ಬ್ರೆಡ್, ಕುಕಿಗಳು, ಕೇಕ್‍ಗಳು, ಪೇಸ್ಟ್ರಿಗಳು, ಮತ್ತು ಪೈಗಳಂತಹ ಹಿಟ್ಟು ಆಧಾರಿತ ಆಹಾರವನ್ನು ಉತ್ಪಾದಿಸಿ ಮಾರಾಟಮಾಡುವ ಸಂಸ್ಥೆ. ಕೆಲವು ಚಿಲ್ಲರೆ ಬೇಕರಿಗಳು ಕ್ಯಾಫ಼ೆಗಳು ಕೂಡ ಆಗಿದ್ದು, ಅದೇ ಸ್ಥಳದಲ್ಲಿ ಬೇಕ್ ಮಾಡಿದ ಆಹಾರಗಳನ್ನು ಸೇವಿಸಲು ಬಯಸುವ ಗ್ರಾಹಕರಿಗೆ ಕಾಫಿ ಮತ್ತು ಚಹಾವನ್ನು ನೀಡುತ್ತವೆ.

## ವೈಶಿಷ್ಟ್ಯಗಳು 
ಕೆಲವು ಬೇಕರಿಗಳು (ಮದುವೆಗಳು, ಜನ್ಮದಿನದ ಪಾರ್ಟಿಗಳು, ವಾರ್ಷಿಕೋತ್ಸವಗಳು, ಅಥವಾ ವ್ಯವಹಾರ ಸಂದರ್ಭಗಳಂತಹ) ವಿಶೇಷ ಸಂದರ್ಭಗಳಿಗೆ ಮತ್ತು (ನಟ್‍ಗಳು, ಕಡಲೇಕಾಯಿ, ಕ್ಷೀರೋತ್ಪನ್ನಗಳು ಅಥವಾ ಗ್ಲೂಟನ್‍ನಂತಹ) ಕೆಲವು ಆಹಾರಗಳಿಗೆ ಅಲರ್ಜಿಕ ಅಥವಾ ಸೂಕ್ಷ್ಮವಾಗಿರುವ ಜನರಿಗೆ ಸೇವೆಗಳನ್ನು ಒದಗಿಸುತ್ತವೆ. ಬೇಕರಿಗಳು ಹಾಳೆ ಕೇಕ್‍ಗಳು, ಪದರ ಕೇಕ್‍ಗಳು, ಶ್ರೇಣೀಕೃತ ಕೇಕ್‍ಗಳು, ಮತ್ತು ಮದುವೆ ಕೇಕ್‍ಗಳಂತಹ ವ್ಯಾಪಕ ಶ್ರೇಣಿಯ ಕೇಕ್ ವಿನ್ಯಾಸಗಳನ್ನು ಒದಗಿಸಬಲ್ಲವು.

## ಉಲ್ಲೇಖಗಳು 

## ಬಾಹ್ಯ ಸಂಪರ್ಕಗಳು 
* 

ವರ್ಗ:ಆಹಾರ ಸಂಸ್ಥೆಗಳು
ವರ್ಗ:Pages with unreviewed translations
ಪ್ರಿಯಾಂಕ ಗಾಂಧಿ

**ಪ್ರಿಯಾಂಕ ಗಾಂಧಿ ವಾದ್ರಾ** (ಜನನ ೧೨ ಜನವರಿ ೧೯೭೨)ಒರ್ವ ಭಾರತೀಯ ರಾಜಕಾರಣಿ. ಪ್ರಸ್ತುತ ಉತ್ತರ ಪ್ರದೇಶದ ಪೂರ್ವ ಭಾಗದ ಉಸ್ತುವಾರಿ ವಹಿಸಿಕೊಂಡಿರುವ ಇವರು ಎಐಸಿಸಿಯ ಪ್ರಧಾನ ಕಾರ್ಯದಶಿಯಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಇವರು ರಾಜೀವ್ ಗಾಂಧಿ ಫೌಂಡೇಶನ್ನ ಟ್ರಸ್ಟೀ ಆಗಿ ಕೂಡ ಸೇವೆ ಸಲ್ಲಿಸುತ್ತಿದ್ದಾರೆ. ರಾಜೀವ್ ಗಾಂಧಿ ಮತ್ತು ಸೋನಿಯಾ ಗಾಂಧಿಯವರ ಮಗಳು, ರಾಹುಲ್ ಗಾಂಧಿಯವರ ಸಹೋದರಿ, ಫಿರೋಝ್ ಗಾಂಧಿ ಮತ್ತು ಇಂದಿರಾ ಗಾಂಧಿಯವರ ಮೊಮ್ಮಗಳಾದ ಇವರು ನೆಹರು-ಗಾಂಧಿ ಕುಟುಂಬದ ಸದಸ್ಯರಾಗಿದ್ದಾರೆ.

=ಜನನ=
ಪ್ರಿಯಾಂಕ ಗಾಂಧಿಯವರು ೧೨ ಜನವರಿ ೧೯೭೨ರಂದು ಜನಿಸಿದರು.

=ವಿದ್ಯಾಭ್ಯಾಸ=
ಪ್ರಿಯಾಂಕ ಗಾಂಧಿಯವರು ತನ್ನ ಶಾಲಾ ಶಿಕ್ಷಣವನ್ನು ಮಾರ್ಡನ್ ಸ್ಕೂಲ್ ಹಾಗೂ ಜೀಸಸ್ ಮತ್ತು ಮೇರಿ ಕಾನ್ವೆಂಟಿನಿಂದ ಮಾಡಿದರು. ದೆಹಲಿ ವಿಶ್ವವಿದ್ಯಾಲಯದ, ಜೀಸಸ್ ಮತ್ತು ಮೇರಿ ಕಾಲೇಜಿನಿಂದ ಸೈಕಾಲಜಿ ಪದವಿ ಪಡೆದರು. ನಂತರ ೨೦೧೦ರಲ್ಲಿ ಬೌದ್ಧ ಶಿಕ್ಷಣದಲ್ಲಿ ಎಮ್.ಎ. ಮಾಡಿದರು.

=ರಾಜಕೀಯ ಜೀವನ=
೨೦೦೪ರ ಭಾರತೀಯ ಸಾರ್ವತ್ರಿಕ ಚುನಾವಣೆಯಲ್ಲಿ ತಮ್ಮ ತಾಯಿಯ ಚುನಾವಣಾ ಅಭಿಯಾನದ ವ್ಯವಸ್ಥಾಪಕರಾಗಿದ್ದರು ಮತ್ತು ಸಹೋದರ ರಾಹುಲ್ ಗಾಂಧಿಯವರ ಚುನಾವಣಾ ಪ್ರಚಾರಣೆಗೆ ಸಹಾಯವನ್ನು ಮಾಡಿದರು. ೨೦೧೯ರ ಜನವರಿ ೨೩ರಂದು ಪ್ರಿಯಾಂಕ ಗಾಂಧಿ ರಾಜಕೀಯವನ್ನು ಪ್ರವೇಶಿಸಿದರು ಮತ್ತು ಉತ್ತರ ಪ್ರದೇಶದ ಪೂರ್ವ ಭಾಗದಲ್ಲಿ ಕಾಂಗ್ರೆಸ್ ಪ್ರಧಾನ ಕಾರ್ಯದರ್ಶಿಯಾಗಿ ನೇಮಕಗೊಂಡರು.
=ವೈಯುಕ್ತಿಕ ಜೀವನ=
ಅವರ ವಿವಾಹವು ದೆಹಲಿಯ ಉದ್ಯಮಿ ರಾಬರ್ಟ್ ವಾದ್ರಾರ ಜೊತೆ ೧೮ ಫೆಬ್ರವರಿ ೧೯೯೭ರಂದು ನಡೆಯಿತು. ಅವರಿಗೆ ಇಬ್ಬರು ಮಕ್ಕಳಿದ್ದಾರೆ, ಮಗ ರೈಹನ್ ಮತ್ತು ಮಗಳು ಮಿರಾಯಾ.
=ಉಲ್ಲೇಖಗಳು=

ವರ್ಗ:ರಾಜಕಾರಣಿಗಳು
ಭಿನ್ನಾಂಕ

thumb|ಕೇಕ್‍ನಿಂದ ಕಾಲು ಭಾಗ (ನಾಲ್ಕನೇ ಒಂದು ಭಾಗ) ತೆಗೆದಿರುವುದು.
**ಭಿನ್ನಾಂಕ**ವು (**ಭಿನ್ನರಾಶಿ**) ಸಂಪೂರ್ಣದ ಒಂದು ಭಾಗವನ್ನು ಅಥವಾ, ಹೆಚ್ಚು ಸಾಮಾನ್ಯವಾಗಿ, ಯಾವುದೇ ಸಂಖ್ಯೆಯ ಸಮಾನ ಭಾಗಗಳನ್ನು ಪ್ರತಿನಿಧಿಸುತ್ತದೆ. ದೈನಂದಿನ ಭಾಷೆಯಲ್ಲಿ ಹೇಳಲಾದಾಗ, ಭಿನ್ನಾಂಕವು ಒಂದು ನಿರ್ದಿಷ್ಟ ಗಾತ್ರದ ಎಷ್ಟು ಭಾಗಗಳಿವೆ ಎಂದು ವರ್ಣಿಸುತ್ತದೆ, ಉದಾಹರಣೆಗೆ, ಅರ್ಧ, ಎಂಟು-ಐದನೇ, ಮುಕ್ಕಾಲು. *ಸಾಮಾನ್ಯ*, ಅಥವಾ *ಸರಳ* ಭಿನ್ನರಾಶಿಯು (ಉದಾಹರಣೆಗಳು \tfrac{1}{2} ಮತ್ತು 17/3) ಒಂದು ಗೆರೆಯ ಮೇಲೆ (ಅಥವಾ ಕೋಚು ರೇಖೆಯ ಮೊದಲು) ಇರುವ ಪೂರ್ಣಾಂಕ ಅಂಶ, ಮತ್ತು ಆ ರೇಖೆಯ ಮೊದಲು (ಅಥವಾ ಆಮೇಲೆ) ಪ್ರದರ್ಶಿಸಲಾದ ಶೂನ್ಯವಲ್ಲದ ಪೂರ್ಣಾಂಕ ಛೇದವನ್ನು ಹೊಂದಿರುತ್ತದೆ. ಅಂಶಗಳು ಮತ್ತು ಛೇದಗಳನ್ನು ಸಾಮಾನ್ಯವಲ್ಲದ ಭಿನ್ನರಾಶಿಗಳಲ್ಲಿ ಕೂಡ ಬಳಸಲಾಗುತ್ತದೆ, ಉದಾಹರಣೆಗೆ ಮಿಶ್ರ ಭಿನ್ನಾಂಕಗಳು, ಸಂಕೀರ್ಣ ಭಿನ್ನಾಂಕಗಳು, ಮತ್ತು ಮಿಶ್ರ ಸಂಖ್ಯಾವಾಚಕಗಳು.

## ಬಾಹ್ಯ ಸಂಪರ್ಕಗಳು 
* 
* Weisstein, Eric W. "Fraction". MathWorld.
* 
* 
* 

ವರ್ಗ:ಪ್ರಾಥಮಿಕ ಅಂಕಗಣಿತ
ಚಪ್ಪೆರೋಗ

thumb|ಚಪ್ಪೆರೋಗದ ಮುಂಚಿತ ಚಿಹ್ನೆಗಳು: ತೊಡೆಯ ಊತ, ಕಾಲು ಮೇಲೆತ್ತುವುದು ಮತ್ತು ಬಾಲ ಎತ್ತುವುದು

**ಚಪ್ಪೆರೋಗ**ವು ಮೆಲಕುಹಾಕುವ ಪ್ರಾಣಿಗಳಲ್ಲಿ ಕಾಣಬರುವ ತೀವ್ರ ಬಗೆಯ ಅಂಟುಜಾಡ್ಯ (ಬ್ಲ್ಯಾಕ್ ಕ್ವಾರ್ಟರ್; ಬ್ಲ್ಯಾಕ್ ಲೆಗ್). ಮುಂಗಾರು ಮಳೆಯ ಆರಂಭದ ಕಾಲದಲ್ಲಿ ಕಾಣಿಸಿಕೊಳ್ಳುತ್ತದೆ. ಆರು ತಿಂಗಳಿನಿಂದ ಮೂರು ವರ್ಷ ವಯಸ್ಸಿನ ಪ್ರಾಣಿಗಳು ಈ ರೋಗಕ್ಕೆ ಬಲುಬೇಗ ಒಳಗಾಗುತ್ತವೆ. ಆಕ್ಸಿಜನ್ ರಹಿತ ಸ್ಥಿತಿಗಳಲ್ಲಿ ಬೆಳೆಯುವ ಕ್ಲಾಸ್ಟ್ರಿಡಿಯನ್ ಜಾವಿಯೈ ಎಂಬ ಬ್ಯಾಕ್ಟೀರಿಯ ಈ ರೋಗವನ್ನು ಉಂಟುಮಾಡುತ್ತದೆ. ಪ್ರಪಂಚದಾದ್ಯಂತ ಇದರ ವ್ಯಾಪ್ತಿ ಉಂಟು. ಬರಿಯ ಹಸು, ಎಮ್ಮೆಗಳಲ್ಲದೆ ಕುರಿ, ಮೇಕೆ, ಹಂದಿ, ಒಂಟೆ, ಜಿಂಕೆಗಳಲ್ಲೂ ಇದು ಕಂಡುಬರುತ್ತದೆ.

## ರೋಗಲಕ್ಷಣಗಳು
ರೋಗಪೀಡಿತ ಪ್ರಾಣಿಯ ಭುಜ, ಕತ್ತು ಮತ್ತು ಪೃಷ್ಠ ಭಾಗಗಳಲ್ಲಿ ಅನಿಲ ಶೇಖರಣೆ, ಬಾವು, ಕುಂಟು ಮತ್ತು ಜ್ವರ ಇವು ಚಪ್ಪೆರೋಗದ ಮುಖ್ಯಲಕ್ಷಣಗಳು ಬಾತಿರುವ ಭಾಗ ಬೆಚ್ಚಗಿದ್ದು ತುಂಬ ನೋವನ್ನು ಉಂಟುಮಾಡುತ್ತದೆ. ಕೆಲವು ಗಂಟೆಗಳಲ್ಲಿ ಒಳಗಿನ ಕೀವು ಹೊರಬೀಳುವುದಲ್ಲದೆ ಆ ಭಾಗದ ಸ್ಪರ್ಶವೇದಿತ್ವ ಕಡಿಮೆಯಾಗುತ್ತದೆ. ಬರಬರುತ್ತ ಆ ಭಾಗ ತಣ್ಣಗೂ ವೇದನಾರಹಿತವೂ ಆಗುತ್ತದೆ. ಪ್ರಾಣಿ ನಡೆಯಲು ಅಸಮರ್ಥವಾಗುತ್ತದೆ. ರೋಗಪೀಡಿತ ಭಾಗದಲ್ಲಿ ಒಳಗಿನ ಸ್ನಾಯುವಿನ ಅಂಗಾಂಶಗಳೆಲ್ಲ ಸತ್ತುಹೋಗಿ ಕೊಳೆಯ ತೊಡಗುತ್ತವೆ. ಇಂಥ ಸ್ನಾಯು ಕಪ್ಪಗಿರುತ್ತದಲ್ಲದೆ ಹಳಸಲು ಬೆಣ್ಣೆಯಂತೆ ನಾರುತ್ತದೆ. ರೋಗಕಾರಕ ಜೀವಿಯ ಬೀಜಾಣುಗಳಿಂದ ಕೂಡಿದ ನೀರು ಮತ್ತು ಆಹಾರದ ಮೂಲಕ ರೋಗ ಹರಡುತ್ತದೆ. ಅಲ್ಲದೆ ಇಂಥ ಬೀಜಾಣುಗಳಿರುವ ಹುಲ್ಲಿನಲ್ಲಿ ನಡೆದಾಡುವ ಪ್ರಾಣಿಗಳ ಮೈಮೇಲೆ ಗಾಯಗಳಿದ್ದರೆ ಅವುಗಳ ಮೂಲಕ ಕೂಡ ರೋಗಾಣುಗಳು ಪ್ರಾಣಿಗಳ ದೇಹವನ್ನು ಸೇರಬಲ್ಲವು. ದೇಹವನ್ನು ಹೊಕ್ಕ 1-5 ದಿವಸಗಳ ಅನಂತರ ರೋಗಲಕ್ಷಣಗಳು ಕಾಣಿಸಿಕೊಳ್ಳುತ್ತವೆ. ಪೀಡಿತ ಪ್ರಾಣಿ ಒಂದೆರಡು ದಿವಸಗಳಲ್ಲಿಯೇ ಸತ್ತುಹೋಗುತ್ತದೆ.

## ಚಿಕಿತ್ಸೆ ಮತ್ತು ನಿಯಂತ್ರಣ
ಚಿಕ್ಕವಯಸ್ಸಿನ ಪ್ರಾಣಿಗಳಿಗೆ ದೇವಿ ಹಾಕುವುದರ ಮೂಲಕ ರೋಗವನ್ನು ತಡೆಗಟ್ಟಬಹುದು. ಕೊನೆಯ ಪಕ್ಷ ವರ್ಷಕ್ಕೊಮ್ಮೆ ದೇವಿ ಹಾಕುತ್ತಿರಬೇಕು. ಚಪ್ಪೆರೋಗದಿಂದ ಸತ್ತ ಪ್ರಾಣಿಗಳ ದೇಹವನ್ನು ಸುಟ್ಟುಹಾಕಬೇಕು ಇಲ್ಲವೆ ಹೂಳಿಬಿಡಬೇಕು. ಇದರಿಂದ ರೋಗದ ಹರಡುವಿಕೆಯನ್ನು ಯಶಸ್ವಿಯಾಗಿ ನಿಯಂತ್ರಿಸಬಹುದು. ಪ್ರಾಣಿಗಳನ್ನು ಹೂಳಿದ ಸ್ಥಳದ ಮೇಲೆಲ್ಲ ಹುಲ್ಲನ್ನು ದಪ್ಪಪದರವಾಗಿ ಹಾಕಿದರೆ ಒಳ್ಳೆಯದು.

## ಬಾಹ್ಯ ಸಂಪರ್ಕಗಳು
*Blackleg and Other Clostridial Diseases

ವರ್ಗ:ಪ್ರಾಣಿ ರೋಗಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರಾಗಿಣಿ ದ್ವಿವೇದಿ

**ರಾಗಿಣಿ ದ್ವಿವೇದಿ** (ಜನನ ೨೪ ಮೇ ೧೯೯೦) ಇವರು ಭಾರತೀಯ  ಚಲನಚಿತ್ರ ನಟಿ.ಇವರು ಮುಖ್ಯವಾಗಿ ಕನ್ನಡ, ತೆಲುಗು, ತಮಿಳು, ಮಲಯಾಳಂ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. "ವೀರ ಮದಕರಿ" ಚಿತ್ರದ ಮೂಲಕ ಇವರು ಚಿತ್ರರಂಗ ಪ್ರೆವೇಶಿಸಿದರು.ಇವರು ಕನ್ನಡ ಚಿತ್ರರಂಗದ ಪ್ರಮುಖ ನಟಿಯರಲ್ಲಿ  ಒಬ್ಬರಾಗಿದ್ದಾರೆ.

## ಆರಂಭಿಕ ಜೀವನ
ರಾಗಿಣಿಯವರು ಮೇ ೨೪, ೧೯೯೦ ರಂದು ಬೆಂಗಳೂರಿನಲ್ಲಿ ಪಂಜಾಬಿ ಕುಟುಂಬದಲ್ಲಿ ಜನಿಸಿದರು.  ಅವರ ತಂದೆ ರಾಕೇಶ್ ಕುಮಾರ್ ದ್ವಿವೇದಿ ಹಾಗೂ ತಾಯಿ ರೋಹಿಣಿ. ರಾಗಿಣಿ ಅವರನ್ನು ಫ್ಯಾಷನ್ ಡಿಸೈನರ್ ಪ್ರಸಾದ್ ಬಿದ್ದಪ್ಪ ಅವರು ೨೦೦೮ ರಲ್ಲಿ ಮಾಡಲಿಂಗ್ ಗೆ ಪರಿಚಯಿಸಿದರು. ೨೦೦೮ ರಲ್ಲಿ ಹೈದರಾಬಾದ್ ನಲ್ಲಿ ನಡೆದ 'ಫೆಮಿನಾ ಮಿಸ್ ಇಂಡಿಯಾ' ದಲ್ಲಿ ಪಾಲ್ಗೊಂಡಿದ್ದರು ಹಾಗೂ ಇದರಲ್ಲಿ ಇವರು ಪ್ರಥಮ ರನ್ನರ್-ಅಪ್ ಆದರು. ಈ ಮೂಲಕ ೨೦೦೯ ರಲ್ಲಿ ಮುಂಬೈನಲ್ಲಿ ನಡೆದ 'ಪ್ಯಾಂಟಲೂನ್ಸ್ ಫೆಮಿನಾ ಮಿಸ್ ಇಂಡಿಯಾ' ದಲ್ಲಿ ನೇರವಾಗಿ ಪ್ರವೇಶವನ್ನು ಪಡೆದರು. ಅಲ್ಲಿ ಅವರು "ರಿಚ್ಫೀಲ್ ಮಿಸ್ ಬ್ಯೂಟಿಫುಲ್ ಹೇರ್" ಬಿರುದು ಪಡೆದರು.

## ವೃತ್ತಿ
ರಾಗಿಣಿ ರವರು ಮೊದಲು  "ವೀರ ಮದಕರಿ" ಚಿತ್ರ ಮಾಡುವುದರ ಮೂಲಕ ಕನ್ನಡ ಚಿತ್ರರಂಗಕ್ಕೆ ಪ್ರವೇಶಿಸಿದರು. ನಂತರ ಅದೇ ವರ್ಷದಲ್ಲಿ "ಗೋಕುಲ" ಚಿತ್ರದಲ್ಲಿ ಕಾಣಿಸಿಕೊಂಡರು.ನಂತರ ಇವರು ೫ ಚಿತ್ರದಲ್ಲಿ ನಟಿಸಿದರು ಹಾಗೂ ಮಲೆಯಾಳಂ ಚಿತ್ರವಾದ ಕಂಧಹಾರ್ ಚಿತ್ರದಲ್ಲಿ ಮೊದಲು ನಟಿಸಿದರು. ೨೦೧೧ ರಲ್ಲಿ ಸುದೀಪ್ ಜೊತೆ "ಕೆಂಪೇಗೌಡ" ಚಿತ್ರದಲ್ಲಿ ನಟಿಸಿದರು. ಅದೇ ವರ್ಷದಲ್ಲಿ "ಕಳ್ಳ ಮಳ್ಳ ಸುಳ್ಳ" ಚಿತ್ರದಲ್ಲಿ 'ತುಪ್ಪ ಬೇಕಾ ತುಪ್ಪ..' ಎಂಬ ಹಾಡಿಗೆ ನೃತ್ಯವನ್ನು ಮಾಡಿ ಪ್ರಸಿದ್ಧಿ ಪಡೆದರು. ಹಾಗೂ ಪ್ರಮುಖ ನಟರಾದ ಉಪೇಂದ್ರ ರವರ ಜೊತೆ "ಆರಕ್ಷಕ" ಚಿತ್ರ ಹಾಗೂ ಶಿವರಾಜ್ ಕುಮಾರ್ ಜೊತೆ "ಶಿವ" ಚಿತ್ರದಲ್ಲಿ ನಟಿಸಿ "ಆತ್ಯುತ್ತಮ ನಟಿ" ಪ್ರಶಸ್ತಿಯನ್ನು ಪಡೆದರು.

## ಚಿತ್ರಗಳು
## ಉಲ್ಲೇಖಗಳು
## ಉಲ್ಲೇಖಗಳು 
ವರ್ಗ:ಚಲನಚಿತ್ರ ನಟಿಯರು
ಶಾಯಿ

thumb|ಶಾಯಿಯ ಬಾಟಲಿಗಳು
**ಶಾಯಿ**ಯು (**ಮಸಿ**) ವರ್ಣದ್ರವ್ಯಗಳು ಅಥವಾ ಬಣ್ಣಗಳನ್ನು ಹೊಂದಿರುವ ಒಂದು ದ್ರವ ಅಥವಾ ಪೇಸ್ಟ್. ಒಂದು ಮೇಲ್ಮೈಗೆ ಬಣ್ಣನೀಡಿ ಚಿತ್ರ, ಬರಹ, ಅಥವಾ ವಿನ್ಯಾಸವನ್ನು ಸೃಷ್ಟಿಸಲು ಇದನ್ನು ಬಳಸಲಾಗುತ್ತದೆ. ಶಾಯಿಯನ್ನು ಚಿತ್ರ ಬಿಡಿಸಲು ಅಥವಾ ಲೇಖನಿ, ಕುಂಚ, ಅಥವಾ ಗರಿಲೇಖನಿಯಿಂದ ಬರೆಯಲು ಬಳಸಲಾಗುತ್ತದೆ. ವಿಶೇಷವಾಗಿ ಹೆಚ್ಚು ಗಟ್ಟಿಯಿರುವ ಶಾಯಿಗಳನ್ನು ಉಬ್ಬುಮುದ್ರಣ ಮತ್ತು ಶಿಲಾಮುದ್ರಣದಲ್ಲಿ ವ್ಯಾಪಕವಾಗಿ ಬಳಸಲಾಗುತ್ತದೆ.

ಶಾಯಿಯು ವಿಲೇಯಕಗಳು, ವರ್ಣದ್ರವ್ಯಗಳು, ವರ್ಣಗಳು, ರಾಳಗಳು, ಜಿಗಿ ಎಣ್ಣೆಗಳು, ದ್ರಾವ್ಯೀಕಾರಕಗಳು, ಬಾಹ್ಯತಲ ಸಾಂದ್ರತಾಹ್ರಾಸಕಗಳು, ಪ್ರಥಕ್ಕಣ ದ್ರವ್ಯ, ಪ್ರತಿದೀಪಕಗಳು ಮತ್ತು ಇತರ ವಸ್ತುಗಳನ್ನು ಹೊಂದಿರುವ ಸಂಕೀರ್ಣವಾದ ಸಾಧನಾವಾಗಿರಬಹುದು. ಶಾಯಿಯ ಘಟಕಗಳು ಅನೇಕ ಉದ್ದೇಶಗಳನ್ನು  ಪೂರೈಸುತ್ತವೆ; ಶಾಯಿಯ ವಾಹಕ, ವರ್ಣಕಾರಿಗಳು ಮತ್ತು ಇತರ ಸಂಯೋಜನೀಯಗಳು ಶಾಯಿಯ ಹರಿವು ಮತ್ತು ಸ್ಥೂಲತ್ವ ಮತ್ತು ಅದರ ಶುಷ್ಕ ರೂಪದ ಮೇಲೆ ಪ್ರಭಾವ ಬೀರುತ್ತದೆ.

## ಬಾಹ್ಯ ಸಂಪರ್ಕಗಳು 
* Forty Centuries of Ink (David N. Carvalho); A detailed online textbook
* Roman ink article by Alexander Allen In Smith's Dictionary Greek and Roman Antiquities (1875), in LacusCurtius
* Ancient and Modern Ink Recipes (David N. Carvalho)
* Gorgeous Portrayal Of How Ink Is Made – video at *The Huffington Post*
* "A Light Note on the Science of Writing and Inks" is a manuscript, in Arabic, from 1852. It discusses the process of making inks.

ವರ್ಗ:ಬರೆಯುವ ಸಾಮಗ್ರಿಗಳು
ಬೊಂಗೊ

## ಗೋಚರತೆ
ಪಶ್ಚಿಮ ಆಫ್ರಿಕಾ ಮತ್ತು ಸುಡಾನ್, ಮಧ್ಯ ಆಫ್ರಿಕ, ಕಾಂಗೊ,ಗ್ಯಾಬನ್,ಘಾನಾ,ಗಿನಿ,ಕೀನ್ಯಾ,ಲೈಬೀರಿಯಾ,ನೈಜರ್,ಸಿಯರಾ ಲಿಯೋನ್,ಲೊಗೊ ರಾಷ್ಟ್ರಗಳಲ್ಲಿ ಕಾಡುಗಳಲ್ಲಿ ಇದರ ಸಂತತಿ ವಿಸ್ತರಿಸಿದೆ.

## ಆಹಾರ ಪದ್ಧತಿ
ಇದು ಸಂಪೂರ್ಣ ಸಸ್ಯಹಾರಿ ಪ್ರಾಣಿ. ವಿವಿಧ ಬಗೆಯ ಗಿಡದ ಎಲೆಗಳೇ ಇದರ ಪ್ರಮುಖ ಆಹಾರ. ಗಿಡದ ಬೇರು, ಮೃದುವಾದ ಕಾಂಡ, ಹುಲ್ಲನ್ನು ಹೆಚ್ಚು ತಿನ್ನುತ್ತದೆ. ಹಗಲಲ್ಲಿ ಪರಭಕ್ಷಕ ಪ್ರಾಣಿಗಳ ಕಾಟ ಹೆಚ್ಚಾಗಿರುವುದರಿಂದ ರಾತ್ರಿಯಲ್ಲಿ ಮಾತ್ರ ಆಹಾರ ಅರಸಿ ಸುತ್ತುತ್ತದೆ. ನೀಳವಾದ ನಾಲಗೆಯಿದ್ದು, ಚಿಗುರೆಲೆಗಳನ್ನು ಕಷ್ಟಪಟ್ಟು ಸೇವಿಸುತ್ತದೆ.

## ಸಂತಾನೋತ್ಪತ್ತಿ
ಅಕ್ಟೋಬರ್ ನಿಂದ ಮಾರ್ಚ್ ಅವಧಿ ಇದರ ಸಂತಾನೋತ್ಪತ್ತಿಗೆ ಪ್ರಶಸ್ತವಾಗಿರುತ್ತದೆ. ಈ ಅವಧಿಯಲ್ಲಿ ಮಾತ್ರ ಗಂಡು ಬೊಂಗೊ ಗುಂಪು ಸೇರಿ ಹೆಣ್ಣು ಬೊಂಗೊಗಳೊಂದಿಗೆ  ಸುತ್ತುತ್ತದೆ. ಸುಮಾರು ೯ ತಿಂಗಳು ಗರ್ಭಧರಿಸಿದ ನಂತರ, ಹೆಣ್ಣು ಬೊಂಗೊ ಒಂದು ಮರಿಗೆ ಜನ್ಮ ನೀಡುತ್ತದೆ. ಈ ಅವಧಿಯಲ್ಲಿ ಇತರೆ ಪ್ರಾಣಿಗಳ ಕಣ್ಣಿಗೆ ಬೀಳದಂಥ ಸುರಕ್ಷಿತ ಪ್ರದೇಶದಲ್ಲಿ ವಾಸಿಸುತ್ತದೆ. ಮರಿಗೆ ಸುಮಾರು ಒಂದು ವಾರದವರೆಗೆ ತಾಯಿ ಬೊಂಗೊ ಹಾಲು ಮಾತ್ರ ಉಣಿಸಿ ಬೆಳೆಸುತ್ತದೆ. ಗುಂಪಿನಲ್ಲಿ ಸೇರಿ ಕೂಡಿ ಬಾಳುವವರೆಗೂ ತಾಯಿ ಜಿಂಕೆ ವಿಶೇಷ ಕಾಳಜಿ ವಹಿಸಿ ಸಾಕುತ್ತದೆ. ನಾಲ್ಕು ತಿಂಗಳ ನಂತರ ಮರಿಗಳಿಗೆ ಕೋಡುಗಳು ಬೆಳೆಯುತ್ತವೆ. ಆರು ತಿಂಗಳ ನಂತರ ತಾಯಿಯಿಂದ ಬೇರ್ಪಟ್ಟು ಸ್ವತಂತ್ರವಾಗಿ ಜೀವಿಸಲು ಆರಂಭಿಸುತ್ತದೆ.

## ಜೀವ ಕ್ರಮಗಳು
ತಗ್ಗು  ಪ್ರದೇಶದ ಬೊಂಗೊಗಳನ್ನು ಪ್ರಸ್ತುತ ಅಳಿವಿನಂಚಿನಲಿರುವ ಬೊಂಗೊಗಳು. 
ಬೊಂಗೊಗಳು ರಿಂಡರ್‌ಪೆಸ್ಟ್‌ನಂತಹ ಕಾಯಿಲೆಗಳಿಗೆ ತುತ್ತಾಗುತ್ತವೆ. ಇದು 1890 ರ ದಶಕದಲ್ಲಿ ಜಾತಿಗಳನ್ನು ಬಹುತೇಕ ನಿರ್ನಾಮ ಮಾಡಿತು. ಟ್ರೆಗೆಲಾಫಸ್ ಯೂರಿಸೆರಸ್ ಗೊಯಿಟ್ರೆ ನಿಂದ ಬಳಲುತ್ತಬಹುದು. ರೋಗದ ಅವಧಿಯಲ್ಲಿ, ಥೈರಾಯ್ಡ್ ಗ್ರಂಥಿಗಳು ದೊಡ್ಡದಾಗಿ ವಿಸ್ತರಿಸುತ್ತವೆ (10 x 20 ಸೆಂ.ಮೀ ವರೆಗೆ) ಮತ್ತು ಪಾಲಿಸಿಸ್ಟಿಕ್ ಆಗಬಹುದು. ಬೊಂಗೊದಲ್ಲಿನ ಗಾಯಿಟರ್ನ ರೋಗಕಾರಕತೆಯು ಆನುವಂಶಿಕ ಪ್ರವೃತ್ತಿಯ ಮಿಶ್ರಣವನ್ನು ಪ್ರತಿಬಿಂಬಿಸುತ್ತದೆ ಮತ್ತು ಪರಿಸರ ಅಂಶಗಳೊಂದಿಗೆ, ಗೈಟ್ರೋಜನ್ಗೆ ಒಡ್ಡಿಕೊಳ್ಳುವ ಅವಧಿಯನ್ನು ಒಳಗೊಂಡಿರುತ್ತದೆ. [14] ಚಿರತೆಗಳು ಮತ್ತು ಮಚ್ಚೆಯುಳ್ಳ ಹಿನಾಸರೆ ಪ್ರಾಥಮಿಕ ನೈಸರ್ಗಿಕ ಪರಭಕ್ಷಕ (ವಿಭಿನ್ನ ವಾಸಸ್ಥಳದ ಆದ್ಯತೆಗಳಿಂದಾಗಿ ಸಿಂಹಗಳು ವಿರಳವಾಗಿ ಎದುರಾಗುತ್ತವೆ); ಹೆಬ್ಬಾವುಗಳು ಕೆಲವೊಮ್ಮೆ ಬೊಂಗೊ ಕರುಗಳನ್ನು ತಿನ್ನುತ್ತವೆ. ಮಾನವರು ಇದನ್ನು  ತುಂಡುಗಳು, ಕೊಂಬುಗಳು ಮತ್ತು ಮಾಂಸಕ್ಕಾಗಿ ಬೇಟೆಯಾಡುತ್ತಾರೆ, ಈ ಜಾತಿಗಳು "ಬುಷ್ ಮಾಂಸ" ದ ಸಾಮಾನ್ಯ ಸ್ಥಳೀಯ ಮೂಲವಾಗಿದೆ.

## ಉಲ್ಲೇಖಗಳು
## ಉಲ್ಲೇಖಗಳು
ಮಲತಾಯಿ

**ಮಲತಾಯಿ**ಯು ಒಬ್ಬರ ಸ್ವಾಭಾವಿಕ ತಂದೆಯ ಪ್ರಸಕ್ತ ಹೆಂಡತಿ. ಇವಳು ರಕ್ತಸಂಬಂಧದಿಂದ ತಾಯಿಯಾಗಿರುವುದಿಲ್ಲ. ಮಲ ಅತ್ತೆಯು ಒಬ್ಬರ ಸಂಗಾತಿಯ ಮಲತಾಯಿ ಮತ್ತು ಒಬ್ಬರ ಮಾವ ಅಥವಾ ಅತ್ತೆಯ ಹೆಂಡತಿ. ಮಲ ಅತ್ತೆಯ ಮಕ್ಕಳು ಆ ವ್ಯಕ್ತಿಯ ಮಲ ಸೋದರರು ಮತ್ತು ಮಲ ಸೋದರಿಯರು ಆಗಿರುತ್ತಾರೆ.

## ಸಂಸ್ಕೃತಿ 
ಮಲ ಪೋಷಕರು (ಮುಖ್ಯವಾಗಿ ಮಲತಾಯಂದಿರು) "ಕೆಟ್ಟ ಮಲತಾಯಿ" ಪಾತ್ರದೊಂದಿಗೆ ಸಂಬಂಧಿಸಲಾಗುವ ಕಳಂಕದ ಕಾರಣದಿಂದ ಕೆಲವು ಸಾಮಾಜಿಕ ಸವಾಲುಗಳನ್ನು ಕೂಡ ಎದುರಿಸಬಹುದು. ಹಿಂದೆ "ಕೆಟ್ಟ ಮಲತಾಯಿ" ಪಾತ್ರದ ಪರಿಚಯವು ಇಂದಿನ ಮಲಪೋಷಕರಿಗೆ ಸಮಸ್ಯಾತ್ಮಕವಾಗಿದೆ, ಏಕೆಂದರೆ ಅದು ಮಲತಾಯಂದಿರ ಬಗ್ಗೆ ಕುಪ್ರಸಿದ್ಧಿಯನ್ನು ಸೃಷ್ಟಿಸಿದೆ ಎಂದು ಮೊರೆಲೊ ಗಮನಿಸುತ್ತಾರೆ. ಒಂದು ಕ್ರಿಶ್ಚಿಯನ್ ಅಧ್ಯಯನದ ಪ್ರಕಾರ ಈ ಕುಪ್ರಸಿದ್ಧಿಯ ಉಪಸ್ಥಿತಿಯು ಮಲತಾಯಂದಿರ ಆತ್ಮಸಮ್ಮಾನದ ಮೇಲೆ ಪ್ರಬಲ, ನಕಾರಾತ್ಮಕ ಪ್ರಭಾವವನ್ನು ಹೊಂದಿರಬಹುದು.

## ಉಲ್ಲೇಖಗಳು 

ವರ್ಗ:ಕುಟುಂಬ
ವರ್ಗ:Pages with unreviewed translations
ಸೆಂಟ್ರಲ್ ಕಾಲೇಜು

ಸೆಂಟ್ರಲ್ ಕಾಲೇಜು ಬೆಂಗಳೂರು (೧೮೫೮) ಭಾರತದ ಅತ್ಯಂತ ಹಳೆಯ ಕಾಲೇಜುಗಳಲ್ಲಿ ಒಂದಾಗಿದೆ. ಈ ಕಾಲೇಜು ಮೂಲತಃ ಮೈಸೂರು ವಿಶ್ವವಿದ್ಯಾನಿಲಯಕ್ಕೆ ಸಂಬಂಧಿಸಿತ್ತು. ೧೯೬೪ರಲ್ಲಿ ಸೆಂಟ್ರಲ್ ಕಾಲೇಜನ್ನು ಬೆಂಗಳೂರು ವಿಶ್ವವಿದ್ಯಾನಿಲಯಕ್ಕೆ ವರ್ಗಾಯಿಸಲಾಯಿತು. ಹೊಸ ವಿಶ್ವವಿದ್ಯಾನಿಲಯವು ಬೆಂಗಳೂರಿನ ಜನರ ಅಗತ್ಯಗಳನ್ನು ಪೂರೈಸಲು ರೂಪುಗೊಂಡಿತು. ಆರಂಭದಲ್ಲಿ ಬೆಂಗಳೂರು ನಗರದ ಎರಡು ಪ್ರಧಾನ ಕಾಲೇಜುಗಳಾದ ಸೆಂಟ್ರಲ್ ಕಾಲೇಜ್ (ಸಿಸಿ) ಮತ್ತು ವಿಶ್ವೇಶ್ವರಯ್ಯ ಕಾಲೇಜ್ ಆಫ್ ಇಂಜಿನಿಯರಿಂಗ್ ಬೆಂಗಳೂರು ವಿಶ್ವವಿದ್ಯಾನಿಲಯಕ್ಕೆ ಸಂಬಂಧಿಸಿತ್ತು. ರೆವರೆಂಡ್ ಜೆ. ಗ್ಯಾರೆಟ್ ಸೆಂಟ್ರಲ್ ಹೈಸ್ಕೂಲ್ನ ಮೊದಲ ಪ್ರಧಾನ ಶಿಕ್ಷಕರಾಗಿದ್ದರು, ಆನಂತರ ಸೆಂಟ್ರಲ್ ಕಾಲೇಜ್ ಎಂದು ಮರುನಾಮಕರಣ ಮಾಡಿದರು.

## ಇತಿಹಾಸ
೧೮೮೬ರಲ್ಲಿ ಬ್ರಿಟಿಷ್ ಸರ್ಕಾರವು ವಿಶ್ವವಿದ್ಯಾನಿಲಯದ ಪದವಿಗಳನ್ನು ನೀಡಬೇಕೆನ್ನುವ ಉದ್ದೇಶದಿಂದ ಬೆಂಗಳೂರು ಸೆಂಟ್ರಲ್ ಕಾಲೇಜನ್ನು ಪ್ರಾರಂಭಿಸಿತು. ಆಗಿನ ರಾಜ್ಯ ಮೈಸೂರು ರಾಜ್ಯವು ಬಂಗಲರ್ ನಗರದಲ್ಲಿ ಉನ್ನತ ಶಿಕ್ಷಣ ಸಂಸ್ಥೆಯನ್ನು ಏಕೀಕರಿಸಿ ಯೂನಿವರ್ಸಿಟಿ ಗ್ರಾಂಟ್ಸ್ ಕಮಿಷನ್ (ಇಂಡಿಯಾ) ಮೂಲಕ ಸೆಂಟ್ರಲ್ ಕಾಲೇಜನ್ನು ಬೆಂಗಳೂರು ವಿಶ್ವವಿದ್ಯಾಲಯ ಎಂದು ೧೦ ಜುಲೈ ೧೯೬೪ ರಂದು ಮರುನಾಮಕರಣ ಮಾಡಲಾಯಿತು. ೧೯೬೪ ರಲ್ಲಿ ಮೈಸೂರು ವಿಶ್ವವಿದ್ಯಾನಿಲಯದಿಂದ ರಚಿಸಲ್ಪಟ್ಟ ಬೆಂಗಳೂರು ವಿಶ್ವವಿದ್ಯಾನಿಲಯವು ಅನೇಕ ವರ್ಷಗಳವರೆಗೆ ಕೇಂದ್ರೀಯ ಕಾಲೇಜಿನಿಂದ ೧೯೭೩ ರವರೆಗೂ ಕಾರ್ಯಾಚರಿಸಲ್ಪಟ್ಟಿತು. ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ನಲ್ಲಿ ಕೆಲಸ ಮಾಡುವಾಗ ನೊಬೆಲ್ ಪ್ರಶಸ್ತಿ ವಿಜೇತ ಭೌತವಿಜ್ಞಾನಿ ಸರ್ ಸಿ. ವಿ. ರಾಮನ್ ವಿಶ್ವವಿದ್ಯಾಲಯದಲ್ಲಿ ನಿಕಟ ಸಂಬಂಧ ಹೊಂದಿದ್ದರು. ಅವರು ೧೯೨೭ ರಲ್ಲಿ ಬೆಂಗಳೂರಿನ ಸೆಂಟ್ರಲ್ ಕಾಲೇಜು ಮೂಲದ ಯೂನಿವರ್ಸಿಟಿ ಆವರಣದಲ್ಲಿ ನೋಬೆಲ್ ಗೆದ್ದ ಕೆಲಸವನ್ನು ಘೋಷಿಸಿದರು. ಸೆಂಟ್ರಲ್ ಕಾಲೇಜ್ ಕ್ಯಾಂಪಸ್ ಬೆಂಗಳೂರು ವಿಶ್ವವಿದ್ಯಾನಿಲಯದ ಸಿಟಿ ಕ್ಯಾಂಪಸ್ನಲ್ಲಿ ಉಪಕುಲಪತಿ, ರಿಜಿಸ್ಟ್ರಾರ್, ರಿಜಿಸ್ಟ್ರಾರ್, ರಿಜಿಸ್ಟ್ರಾರ್ (ಮೌಲ್ಯಮಾಪನ), ಹಣಕಾಸು (ಪರೀಕ್ಷೆ ಭಾಗ), ಯುಜಿಸಿ ಅಕಾಡೆಮಿಕ್ ಸ್ಟಾಫ್ ಕಾಲೇಜ್, ಡೈರೆಕ್ಟರೇಟ್ ಆಫ್ ಕರೆಸ್ಪಾಂಡೆನ್ಸ್ ಕೋರ್ಸ್ಗಳು ಮತ್ತು ದೂರ ಶಿಕ್ಷಣ ಕೇಂದ್ರ, ನಿರ್ದೇಶನಾಲಯ ಕಾಲೇಜ್ ಅಭಿವೃದ್ಧಿ ಕೌನ್ಸಿಲ್, ದೈಹಿಕ ಶಿಕ್ಷಣ ನಿರ್ದೇಶನಾಲಯ ಮತ್ತು ಕೆಲವು ಸ್ನಾತಕೋತ್ತರ ವಿಭಾಗಗಳು ಮತ್ತು ಬೆಂಬಲ ಸೇವೆಗಳು, ಕಲೆ ಜ್ಞಾನ ಜ್ಯೋತಿ ಆಡಿಟೋರಿಯಂನೊಂದಿಗೆ. ಇದರ ಜೊತೆಗೆ, ಕೇಂದ್ರೀಯ ಕಾಲೇಜು ಕೂಡ ಕೇಂದ್ರೀಯ ಕಾಲೇಜು ಕ್ರಿಕೆಟ್ ಪೆವಿಲಿಯನ್ ಅನ್ನು ಹೊಂದಿದೆ, ಅಲ್ಲಿ ಕರ್ನಾಟಕ ರಾಜ್ಯ ಕ್ರಿಕೆಟ್ ಅಸೋಸಿಯೇಷನ್ ಅನ್ನು ಮೊದಲ ಬಾರಿಗೆ ಸ್ಥಾಪಿಸಲಾಯಿತು ಮತ್ತು ಅಂತಾರಾಷ್ಟ್ರೀಯ ಖ್ಯಾತಿಯ ಹಲವು ಕ್ರಿಕೆಟಿಗರಿಗೆ ತರಬೇತಿ ನೀಡಲಾಯಿತು.

## ಗಮನಾರ್ಹ ಪ್ರಾಧ್ಯಾಪಕರು
ಪ್ರೊಫೆಸರ್ ಎಲ್. ರಾಮ ರಾವ್, ಸೆಂಟ್ರಲ್ ಕಾಲೇಜಿನ ಪ್ರಾಂಶುಪಾಲರು ಮತ್ತು ಭೂವಿಜ್ಞಾನದ ಪ್ರಾದ್ಯಪಕರು.
*ಇ ಪಿ ಮೆಟ್ಕಾಲ್ಫೆ, ಸೆಂಟ್ರಲ್ ಕಾಲೇಜಿನ ಪ್ರಾಂಶುಪಾಲರು
*ಪಿ. ಸಿ. ಮಹಲಾನೊಬಿಸ್
*ಸಿ. ಎನ್. ಎಸ್. ಅಯ್ಯಂಗಾರ್
*ಜಾನ್ ಗುತ್ರೀ ಟೈಟ್
*ಎಮ್.ಜೆ ತಿರುಮಾಲಚಾರ್

## ಗಮನಾರ್ಹ ವಿದ್ಯಾರ್ಥಿಗಳು
#ಸರ್ ಎಂ ವಿಶ್ವೇಶ್ವರಯ್ಯ
#ಸಿ. ರಾಜಗೋಪಾಲಾಚಾರಿ 
#ಸಿ.ಎನ್.ಆರ್. ರಾವ್

## ಉಲ್ಲೇಖಗಳು
ವರ್ಗ:ಶಿಕ್ಷಣ
ಮೂಗಿಲಿ

**ಮೂಗಿಲಿ**ಯು ಇನ್‍ಸೆಕ್ಟಿವೊರ ಗಣದ *ಸೋರಿಸಿಡೀ* ಕುಟುಂಬಕ್ಕೆ ಸೇರಿದ ಸ್ತನಿ (ಶ್ರೂ). **ಸುಂಡಿಲಿ** ಪರ್ಯಾಯನಾಮ. ಇದರಲ್ಲಿ 26 ಜಾತಿಗಳೂ 385 ಪ್ರಭೇದಗಳೂ ಇವೆ. ಇವುಗಳ ಪೈಕಿ ಮುಖ್ಯವಾದವು ಇಂತಿದೆ: ಸೋರೆಕ್ಸ್, ಮೈಕ್ರೊಸೋರೆಕ್ಸ್, ನಿಯೋಮಿಸ್, ಬ್ಲಾರಿನ, ಕ್ರಿಪ್ಟೋಟಿಸ್, ಕ್ರಾಸಿಡ್ಯೂರ. ಎಲ್ಲ ಬಗೆಗಳೂ ನೋಡಲು ಇಲಿಯಂತೆಯೇ ಇವೆಯಾದರೂ, ಇವು ಮೋಲ್ ಪ್ರಾಣಿಗಳಿಗೆ ಹತ್ತಿರ ಸಂಬಂಧಿಗಳಾಗಿದ್ದು ಹಲವಾರು ಲಕ್ಷಣಗಳಲ್ಲಿ ಇಲಿಗಳಿಗಿಂತ ಭಿನ್ನವಾಗಿದೆ.

## ವ್ಯಾಪ್ತಿ 
ಆರ್ಕ್ಟಿಕ್ ದ್ವೀಪಗಳು, ಗ್ರೀನ್‍ಲ್ಯಾಂಡ್, ಐಸ್‍ಲ್ಯಾಂಡ್, ವೆಸ್ಟ್ ಇಂಡೀಸ್, ಆಸ್ಟ್ರೇಲಿಯ, ನ್ಯೂಜೀಲ್ಯಾಂಡ್, ಟಾಸ್ಮೇನಿಯ ಹಾಗೂ ಪೆಸಿಫಿಕ್ ದ್ವೀಪಗಳನ್ನು ಬಿಟ್ಟರೆ ಪ್ರಪಂಚದ ಉಳಿದೆಡೆಗಳಲ್ಲೆಲ್ಲ ಮೂಗಿಲಿಗಳು ಕಾಣದೊರೆಯುವುದು.

## ದೇಹರಚನೆ 
ಸ್ತನಿಗಳ ಪೈಕಿ ಮೂಗಿಲಿಗಳೇ ಅತ್ಯಂತ ಚಿಕ್ಕ ಗಾತ್ರದವೆನಿಸಿವೆ. ದೇಹದ ಸರಾಸರಿ ಉದ್ದ 35-180 ಮಿಮೀ. ತೂಕ 3-18 ಗ್ರಾಮ್ ಇರುತ್ತದೆ. ಇದರಲ್ಲಿ ಬಾಲವೇ ಸುಮಾರು 9-120 ಮಿಮೀ ಉದ್ದ ಇರುತ್ತದೆ. ಅಲಾಸ್ಕ, ಕೆನಡ ಹಾಗೂ ಅಮೆರಿಕ ಸಂಯುಕ್ತ ಸಂಸ್ಥಾನಗಳ ಉತ್ತರ ಮತ್ತು ಪೂರ್ವ ಭಾಗಗಳಲ್ಲಿ ಕಾಣದೊರೆಯುವ ಗುಜ್ಜಾರಿ ಮೂಗಿಲಿ (ಪಿಗ್ಮಿ ಶ್ರೂ) ಕೇವಲ 55 ಮಿಮೀ ಉದ್ದ ಇದ್ದು 3.5 ಗ್ರಾಮ್ ಭಾರ ಇದೆ.

ಚಿಕ್ಕದೇಹ, ಉದ್ದನೆಯ ಮತ್ತು ಚೂಪಾದ ಮುಸುಡು, ಸಣ್ಣ ಕಣ್ಣುಗಳು, ಉದ್ದನೆಯ ಬಾಲ-ಇವು ಮೂಗಿಲಿಗಳ ಪ್ರಧಾನ ಲಕ್ಷಣಗಳು. ಮೈಮೇಲೆ ಬೂದು ಇಲ್ಲವೆ ಕಂದು ಬಣ್ಣದ ದಟ್ಟವಾದ, ನುಣ್ಣನೆಯ, ಮೋಟು ಕೂದಲುಗಳ ತುಪ್ಪಳು ಉಂಟು. ಕೆಲವು ಬಗೆಗಳಲ್ಲಿ ದೇಹದ ಇಕ್ಕೆಲಗಳಲ್ಲಿ ವಾಸನಾಗ್ರಂಥಿಗಳುಂಟು. ದೃಷ್ಟಿಸಾಮರ್ಥ್ಯ ಕ್ಷೀಣ. ಆದರೆ ಶ್ರವಣ ಹಾಗೂ ಘ್ರಾಣೇಂದ್ರಿಯಗಳು ಚುರುಕಾಗಿವೆ.

## ನಡವಳಿಕೆ 
ಮೂಗಿಲಿಗಳು ಭೂವಾಸಿಗಳು. ಆದರೆ ನೀರಿನಲ್ಲಿ ಸರಾಗವಾಗಿ ಈಜಬಲ್ಲವಾಗಿದ್ದು ಕೆಲವು ಪ್ರಭೇದಗಳಲ್ಲಿ ಕಾಲ್ಬೆರಳುಗಳು ಜಾಲಪಾದ ರೀತಿಯಲ್ಲಿ ಕೂಡಿರುವುವು. ಕೆಲವು ಬಗೆಗಳು ಹಗಲು ಮತ್ತು ರಾತ್ರಿ ವೇಳೆಗಳೆರಡರಲ್ಲೂ ಚಟುವಟಿಕೆ ತೋರಿದರೆ ಇನ್ನು ಕೆಲವು ನಿಶಾಚರಿಗಳು ಮಾತ್ರ. ಮೂಗಿಲಿಗಳು ತುಂಬ ಗಾಬರಿ ಸ್ವಭಾವದ ಪ್ರಾಣಿಗಳು; ಅನೇಕವೇಳೆ ಕೇವಲ ಜೋರಾದ ಸದ್ದಿನಿಂದಲೇ (ಸಿಡಿಲು, ಗುಡುಗು ಇತ್ಯಾದಿ) ಹೆದರಿ ಸತ್ತುಹೋಗುವುದುಂಟು. ಗಾಬರಿಗೊಂಡಾಗ ಇವುಗಳ ಗುಂಡಿಗೆಬಡಿತ ಮಿನಿಟಿಗೆ 1200 ರಷ್ಟು ಇರುವುದೆಂದು ಹೇಳಲಾಗಿದೆ.

## ಆಹಾರ
ಮೂಗಿಲಿಗಳು ಪ್ರಧಾನವಾಗಿ ಕೀಟಾಹಾರಿಗಳು. ಆದರೆ ಕೆಲವು ಬಗೆಯವು ಬೀಜ ಇತ್ಯಾದಿ ಸಸ್ಯಾಹಾರವನ್ನೂ ಸೇವಿಸುವುದುಂಟು. ಕೆಲವು ಪ್ರಭೇದಗಳ ಲಾಲಾರಸದಲ್ಲಿ ವಿಷವಸ್ತುವೊಂದಿದ್ದು ಸಣ್ಣಪುಟ್ಟ ಎರೆಗಳು ಇದರಿಂದ ಸಾಯುವುದಿದೆ. ಮೂಗಿಲಿಗಳಿಂದ ಕಚ್ಚಿಸಿಕೊಂಡ ಮನುಷ್ಯರಿಗೆ ಉರಿಯೂ ನವೆಯೂ ನೋವು ಆಗುವುದುಂಟು. ಆಹಾರಾಭಾವ ಸಮಯಗಳಲ್ಲಿ ಮೂಗಿಲಿಗಳು ತಮ್ಮ ಮರಿಗಳನ್ನೊ ಇತರ ಮೂಗಿಲಿಗಳನ್ನೊ ತಿನ್ನುವುವೆನ್ನಲಾಗಿದೆ.

## ಸಂತಾನವೃದ್ಧಿ
ಉಷ್ಣವಲಯಗಳಲ್ಲಿ ವಾಸಿಸುವ ಮೂಗಿಲಿಗಳಲ್ಲಿ ವರ್ಷವಿಡೀ ಸಂತಾನವೃದ್ಧಿ ಕಂಡುಬರುತ್ತದಾದರೆ, ಉತ್ತರದ ಶೀತ ಪ್ರದೇಶಗಳಲ್ಲಿ ಇರುವಂಥವು ಮಾರ್ಚ್ ನವೆಂಬರ್ ಅವಧಿಯಲ್ಲಿ ಸಂತಾನವೃದ್ಧಿ ಚಟುವಟಿಕೆ ತೋರುವುವು. 17-28 ದಿನಗಳ ಗರ್ಭಾವಧಿಯ ತರುವಾಯ ಹೆಣ್ಣು ಒಂದು ಸೂಲಿಗೆ 2-10 ಮರಿಗಳಿಗೆ ಜನ್ಮ ಕೊಡುತ್ತದೆ. ಹುಟ್ಟಿದಾಗ ಮರಿಗಳಿಗೆ ಕೂದಲು ಇರದು. ಅಂತೆಯೆ ಕಣ್ಣು ಮುಚ್ಚಿಕೊಂಡಿರುವುವು. ನೆಲದಲ್ಲಿ ಮಾಡಿದ ಬಿಲದಲ್ಲಿ ಹುಲ್ಲು ಎಲೆಗಳನ್ನು ಕೂಡಿಸಿ ರಚಿಸಿದ ಗೂಡಿನಲ್ಲಿ 2-4 ವಾರಗಳ ಕಾಲ ಮರಿಗಳಿಗೆ ಪೋಷಣೆ ನೀಡಿ ನೋಡಿಕೊಳ್ಳುತ್ತವೆ. ಮೂಗಿಲಿಗಳ ಆಯಸ್ಸು ಸುಮಾರು 12-18 ತಿಂಗಳುಗಳು.

## ಉಪಯೋಗ
ಕೀಟಗಳನ್ನು, ಕೀಟ ಡಿಂಬಗಳನ್ನು ದೊಡ್ಡ ಮೊತ್ತದಲ್ಲಿ ತಿನ್ನುವುದರ ಮೂಲಕ ಮೂಗಿಲಿಗಳು ಕೃಷಿಕರಿಗೆ ಸಹಾಯಕವಾಗಿದೆ.

ಭಾರತದಲ್ಲಿ ಸಂಕಸ್ ಮ್ಯೂರಿನಸ್ (ಗ್ರೇ ಮಸ್ಕ್ ಶ್ರೂ) ಎಂಬ ಪ್ರಭೇದದ ಮೂಗಿಲಿ ಕಾಣಸಿಕ್ಕುತ್ತದೆ.

## ಉಲ್ಲೇಖಗಳು 
## ಹೆಚ್ಚಿನ ಓದಿಗೆ 
* 
* 
* 
* 

## ಬಾಹ್ಯ ಸಂಪರ್ಕಗಳು
* 

* The common shrew *Sorex araneus* shrinks its skull to survive winter (disc. 1949, August Dehnel)

ವರ್ಗ:ಸಸ್ತನಿ ಪ್ರಾಣಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನ್ಯಾಮತಿ

**ನ್ಯಾಮತಿ**ಯು ದಾವಣಗೆರೆ ಜಿಲ್ಲೆಯ ಒಂದು ತಾಲ್ಲೂಕು. ಇದು ವ್ಯಾಪಾರ ವಹಿವಾಟಿಗೆ ಹೆಸರಾದ ಪಟ್ಟಣವಾಗಿದೆ.

## ಚರಿತ್ರೆ
ನ್ಯಾಮತಿ ಬಳಿ ಹಳೆಯ ಶಿಲಾಯುಗದ ನೆಲೆಯನ್ನು ಗುರುತಿಸಲಾಗಿದೆ. ಜಿಲ್ಲೆ ಪ್ರದೇಶ ಸಿಂಧವಾಡಿಯ ಸಿಂಧವರ ವಶದಲ್ಲಿದ್ಧಾಗ ಸೇವುಣರ ದಂಡನಾಯಕ ಶ್ರೀಧರನಿಗೂ ಡಾಕರೆಸನಿಗೂ ನಡುವೆ ನ್ಯಾಮತಿಯ ಬಳಿ ಯುದ್ಧವಾಯಿತು (1247). 1867ರಿಂದ 1882ರ ವರೆಗೆ ಇದು ಹೊನ್ನಾಳಿ ತಾಲ್ಲೂಕಿನ ಆಡಳಿತ ಕೇಂದ್ರವಾಗಿತ್ತು. ಅನಂತರ ಹೊನ್ನಾಳಿಯೇ ಆ ತಾಲ್ಲೂಕಿನ ಕಸಬೆಯಾಯಿತು.

ಪಶ್ಚಿಮಭಾಗದಲ್ಲಿರುವಂತೆ ನ್ಯಾಮತಿಯ ಕಡೆ ಕಾಡುಗಳಿಲ್ಲ ಮಲೆನಾಡಿಗೂ ಬಯಲುನಾಡಿಗೂ ನಡುವೆ ಇರುವ ನ್ಯಾಮತಿ ಒಂದು ವ್ಯಾಪಾರ ಸ್ಥಳ. ನ್ಯಾಮತಿ ಪೇಟೆ ದಿವಾನ್ ಪೂರ್ಣಯ್ಯನವರ ಕಾಲದಲ್ಲಿ ಸ್ಥಾಪಿತವಾಯಿತು. ಇಲ್ಲಿಂದ ಬಳ್ಳಾರಿ, ಧಾರವಾಡ ಮೊದಲಾದ ಸ್ಥಳಗಳಿಗೆ ಅಡಕೆ. ಬೆಲ್ಲ, ಧಾನ್ಯ ರಫ್ತಾಗುತ್ತವೆ. ನ್ಯಾಮತಿ-ಬೆಳಗುತ್ತಿ ನಡುವೆ ಫಲವತ್ತಾದ ಕಪ್ಪುಭೂಮಿಯಲ್ಲಿ ವಿಶೇಷವಾಗಿ ಹತ್ತಿ ಬೆಳೆಯುತ್ತದೆ. ಈ ಸುತ್ತಿನ ಇತರ ಬೆಳೆಗಳು ಭತ್ತ, ಜೋಳ, ಅಡಕೆ, ತೆಂಗು, ತರಕಾರಿಗಳನ್ನು, ನ್ಯಾಮತಿ ಯಿಂದ ಶಿವಮೊಗ್ಗ, ಹೊನ್ನಾಳಿ, ಶಿಕಾರಿಪುರ, ಸವಳಂಗ, ಕೊಪ್ಪ, ಶೃಂಗೇರಿ,ಬಾಳೆಹೊನ್ನೂರು,ಕಳಸಾ,ಚಿಕ್ಕಮಂಗಳೂರು ತೀರ್ಥಹಳ್ಳಿ,ಉಡುಪಿ,ಮಂಗಳೂರು ಮೊದಲಾದ ಸ್ಥಳಗಳಿಗೆ ಕಳುಹಿಸಲಾಗುತ್ತದೆ. ನ್ಯಾಮತಿಯಲ್ಲಿ ಪ್ರೌಢಶಾಲೆ, ಜೂನಿಯರ್ ಕಾಲೇಜು, ಪ್ರಥಮ ದರ್ಜೆ ಕಾಲೇಜು ಸಮುದಾಯ ಆರೋಗ್ಯ ಕೇಂದ್ರ ರೈತರ ತರಕಾರಿ ಬೆಳೆಗಳನ್ನು ಮಾರಾಟ ಮಾಡಲು ಎಪಿಎಂಸಿ,  ಪಟ್ಟಣ ಪಂಚಾಯಿತಿ ಕಾರ್ಯಾಲಯ, ತಾಲೂಕು ಪಂಚಾಯಿತಿ ಕಾರ್ಯಾಲಯ, ಉಪಖಜಾನೆ, ತಹಶೀಲ್ದಾರ್ ಕಾರ್ಯಾಲಯ,ಪಶು ಆಸ್ಪತ್ರೆ, ಕೃಷಿ ಇಲಾಖೆ ಕಚೇರಿ 1918ರಲ್ಲಿ ಪೌರಸಭೆ ಸ್ಥಾಪಿತವಾಯಿತು. ಪ್ರತಿ ಶುಕ್ರವಾರ ಇಲ್ಲಿ ಸಂತೆ ಕೂಡುತ್ತದೆ.
## ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ. 
## ಹವಾಮಾನ
* ಬೆಸಿಗೆ-ಚಳಿಗಾಲದಲ್ಲಿ ಹವಾಗುಣವು ಹಿತಕರವಾಗಿದ್ದು, ಸಾಧಾರಣ ಪ್ರಮಾಣದ ಮಳೆಯಾಗುತ್ತದೆ. ಬೇಸಿಗೆಯಲ್ಲಿ ಅತಿ ಹೆಚ್ಚು ಉಷ್ಣತೆ ಅಂದರೆ ೪೨.೭ ಡಿಗ್ರಿವರೆಗೆ(ಎಪ್ರೀಲನಲ್ಲಿ), ಅತೀ ಕಡಿಮೆ ಅಂದರೆ ೯.೫ ಡಿಗ್ರಿ ಸೆಲ್ಸಿಯಸವರೆಗೆ (ಡಿಸೆಂಬರನಲ್ಲಿ) ಉಷ್ಣತೆ ದಾಖಲಾಗಿದೆ. 
* ಬೇಸಿಗೆಕಾಲ - ೩೫°C-೪೨°C ಡಿಗ್ರಿ ಸೆಲ್ಸಿಯಸ್
* ಚಳಿಗಾಲ ಮತ್ತು 
* ಮಳೆಗಾಲ - ೧೮°C-೨೮°C ಡಿಗ್ರಿ ಸೆಲ್ಸಿಯಸ್.
* ಮಳೆ - ಪ್ರತಿ ವರ್ಷ ಮಳೆ ೩೦೦ - ೬೦೦ಮಿಮಿ ಗಳಸ್ಟು ಆಗಿರುತ್ತದೆ.
* ಗಾಳಿ -ಗಾಳಿ ವೇಗ ೧೮.೨ ಕಿಮಿ/ಗಂ (ಜೂನ), ೧೯.೬ ಕಿಮಿ/ಗಂ (ಜುಲೈ)ಹಾಗೂ ೧೭.೫ ಕಿಮಿ/ಗಂ (ಅಗಸ್ಟ್) ಇರುತ್ತದೆ.
## ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ 2011ರ ಜನಗಣತಿ ಪ್ರಕಾರ 9288 ಇದೆ. ಅದರಲ್ಲಿ 4676 ಪುರುಷರು ಮತ್ತು 4612 ಮಹಿಳೆಯರು ಇದ್ದಾರೆ. ಲಿಂಗಾನುಪಾತ ಸರಾಸರಿ ಸುಮಾರು 986(1000 ಪುರುಷರಿಗೆ) ಇದೆ.

## ಉಲ್ಲೇಖನಗಳು
*
ವರ್ಗ:ಕರ್ನಾಟಕ
ವರ್ಗ:ದಾವಣಗೆರೆ ಜಿಲ್ಲೆಯ ತಾಲೂಕುಗಳು
ಕ್ರಿಸ್ಟಲ್ ಡಿಸೋಜಾ

**ಕ್ರಿಸ್ಟಲ್ ಡಿಸೋಜಾ** ರವರು ಭಾರತೀಯ ದೂರದರ್ಶನ ನಟಿ.'ಏಕ್ ಹಜಾರೋಂ ಮೇ ಮೇರಿ ಬೆಹೆನಾ ಹೇ'ನಲ್ಲಿ ಜೀವಿಕಾ ವಧೇರ ಎಂಬ ಪಾತ್ರದಲ್ಲಿ,'ಏಕ್  ನಯೀ ಪೆಹೆಚಾನ್'ನಲ್ಲಿ ಸಾಕ್ಷಿ ಎಂಬ ಪಾತ್ರದಲ್ಲಿ, ೨೦೧೬ ರಲ್ಲಿ ಝೀ ಟಿವಿಯ 'ಬ್ರಹ್ಮರಾಕ್ಷಸ್' ಧಾರವಾಹಿಯಲ್ಲಿ ರೈನಾ ಎಂಬ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.
## ಜನನ
ಕ್ರಿಸ್ಟಲ್ ಡಿಸೋಜಾ ರವರು ಮಾರ್ಚ್ ೧,೧೯೯೦ ರಲ್ಲಿ ಮುಂಬೈ ಯಲ್ಲಿ ಜನಿಸಿದರು.

## ವೃತ್ತಿ ಜೀವನ
ಕ್ರಿಸ್ಟಲ್ ಡಿಸೋಜಾ ಅವರು ತಮ್ಮ ವೃತ್ತಿ ಜೀವನವನ್ನು ೨೦೦೭ ರಲ್ಲಿ ಬಾಲಾಜಿ ಟೆಲಿಫಿಲ್ಮ್ಸ್ ನ 'ಕಹೆ ನಾ ಕಹೆ' ಧಾರವಾಹಿಯ ಮೂಲಕ ಪ್ರಾರಂಭಿಸಿದರು.ಇದರಲ್ಲಿ ಅವರು ಕಿಂಜಲ್ ಎಂಬ ಪಾತ್ರದಲ್ಲಿ ಕಾಣಿಸಿಕೊಂಡರು.ನಂತರ 'ಕ್ಯಾ ದಿಲ್ ಮೆ ಹೇ'ನಲ್ಲಿ ತಮನ್ನಾ ಎಂಬ ಪಾತ್ರದಲ್ಲಿ ಅಭಿನಯಿಸಿದರು.೨೦೦೮ ರಲ್ಲಿ ಸ್ಟಾರ್ ಪ್ಲಸ್ ನ 'ಕಸ್ತೂರಿ'ಯಲ್ಲಿ ನವ್ನೀತ್ ಮತ್ತು 'ಕಿಸ್ ದೇಶ್ ಮೆ ಹೇ ಮೇರಾ ದಿಲ್'ನಲ್ಲಿ ವೀರಾ ಪಾತ್ರದಲ್ಲಿ ಕಾಣಿಸಿಕೊಂಡರು.೨೦೧೦ ರಲ್ಲಿ ಸೋನಿ ಟಿವಿಯ 'ಬಾತ್ ಹಮಾರಿ ಪಕ್ಕೀ ಹೇ'ನಲ್ಲಿ ತಾರಾ ಪಾತ್ರದಲ್ಲಿ ಕಾಣಿಸಿಕೊಂಡರು.ಸೋನಿ ಟಿವಿಯ 'ಆಹಾತ್'ನಲ್ಲಿ ಕಿರು ಪಾತ್ರವನ್ನು ಮಾಡಿದ್ದಾರೆ.೨೦೧೧ ರಲ್ಲಿ 'ಏಕ್ ಹಜಾರೋಂ ಮೇ ಮೇರಿ ಬೆಹೆನಾ ಹೇ'ನಲ್ಲಿ ಜೀವಿಕಾ ವಧೇರ ಪಾತ್ರದಲ್ಲಿ, ಡಿಸೆಂಬರ್ ೨೦೧೩ ರಲ್ಲಿ 'ಏಕ್ ನಯೀ ಪೆಹೆಚಾನ್'ನಲ್ಲಿ ಸಾಕ್ಷಿ ಪಾತ್ರ,೨೦೧೬ ರಲ್ಲಿ 'ಬ್ರಹ್ಮರಾಕ್ಷಸ್'ನಲ್ಲಿ ರೈನಾ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.೨೦೧೮ ರಲ್ಲಿ ಕಲರ್ಸ್ ಟಿವಿಯ 'ಬೇಲನ್ ವಾಲಿ ಬಹು'ನಲ್ಲಿ ರೂಪಾ ಪಾತ್ರದಲ್ಲಿ, ಅವರ ಅಭಿನಯಕ್ಕೆ, ಅತ್ಯುತ್ತಮ ನಟಿಗಾಗಿ ಗೋಲ್ಡ್ ಅವಾರ್ಡ್ಸ್ ಅನ್ನೂ ಗೆದ್ದರು.

## ಮಾಧ್ಯಮ
೨೦೧೭ ರಲ್ಲಿ ಟಾಪ್ ೨೦ ಅತ್ಯಂತ ಅಪೇಕ್ಷಣೀಯ ಮಹಿಳೆಯರ ಪಟ್ಟಿಯಲ್ಲಿ ಕ್ರಿಸ್ಟಲ್ ರವರು ೫ನೇ ಸ್ಥಾನ ಪಡೆದಿದ್ದಾರೆ.

## ನಟಿಸಿದ ಧಾರವಾಹಿಗಳು
## ಇತರ ಕೆಲಸಗಳು
### ಥಿಯೇಟರ್ ಕೆಲಸ ಮತ್ತು ಕಾರ್ಯಕ್ರಮ ಪ್ರದರ್ಶನಗಳು
ಕ್ರಿಸ್ಟಲ್ ರವರು ಕಾಲೇಜಿಗೆ ಹೋಗಿ ಅನೇಕ ರಂಗ ಪ್ರದರ್ಶನಗಳಲ್ಲಿ ಪಾಲ್ಗೊಳ್ಳುತ್ತಿದ್ದರು.ಇದರಿಂದ ಅವರಿಗೆ ಪ್ರಮುಖ ಪಾತ್ರದಲ್ಲಿ ಅಭಿನಯಿಸಲು ಸಾಧ್ಯವಾಯಿತು.ಫೆಬ್ರವರಿ ೨೦೧೭ ರಲ್ಲಿ ಅವರು ಲಾಕ್ಮೇ ಫ್ಯಾಷನ್ ವೀಕ್ ನಲ್ಲಿ ಕಾಣಿಸಿಕೊಂಡರು.೨೦೧೫, ೨೦೧೬ ಮತ್ತು ೨೦೧೭ ರಲ್ಲಿ ಕರಣ್ ಟಕರ್ ವಿರುದ್ಧ ಕಲರ್ಸ್ ಟಿವಿಯ ಮಿರ್ಚಿ ಟಾಪ್ ೨೦ ರಲ್ಲಿ ಕಾಣಿಸಿಕೊಂಡರು.
### ಎಸ್ಕೇಪೆಕ್ಸ್ ಅಪ್ಲಿಕೇಶನ್ ಬಿಡುಗಡೆ
ಏಪ್ರಿಲ್ ೨೦೧೭ ರಲ್ಲಿ ಕ್ರಿಸ್ಟಲ್ ರವರು ತಮ್ಮದೇ ಆದ ಅಪ್ಲಿಕೇಶನ್ ಅನ್ನು ಪ್ರಾರಂಭಿಸಿದರು.ಈ ಅಪ್ಲಿಕೇಶನ್ ನಲ್ಲಿ, ಅವರ ಅಭಿಮಾನಿಗಳು ಮತ್ತು ಅನುಯಾಯಿಗಳು ಅವರೊಂದಿಗೆ ಸಂವಹನ ನಡೆಸಬಹುದಿತ್ತು ಹಾಗೂ ಅವರನ್ನು ಭೇಟಿಯಾಗಲು ಮತ್ತು ಸ್ವಾಗತಿಸಲು ಸಾಧ್ಯವಿತ್ತು.

## ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು
## ಉಲ್ಲೇಖಗಳು
ವರ್ಗ:ನಟಿಯರು
ವರ್ಗ:೧೯೯೦ ಜನನ
ಮೂಕತನ

**ಮೂಕತನ** (**ಮೂಕತೆ**) ಎಂದರೆ ಮಾತನಾಡಲು ಆಗದಿರುವ ಸ್ಥಿತಿ. ಇದು ಹಲವುವೇಳೆ ವಾಕ್ದೋಷ ಅಥವಾ ಶಸ್ತ್ರಚಿಕಿತ್ಸೆಯಿಂದ ಉಂಟಾಗುತ್ತದೆ. ಮೂಕನಿರುವ ವ್ಯಕ್ತಿಯು ಕೆಲವು ಸಾಮಾಜಿಕ ಸಂದರ್ಭಗಳಲ್ಲಿ ಮಾತನಾಡಲು ಇಷ್ಟಪಡದಿರದ ಕಾರಣದಿಂದ ಹಾಗೆ ಇರಬಹುದು.

## ಕಾರಣಗಳು 
ದೈಹಿಕವಾಗಿ ಮೂಕವಿರುವವರು ಮಾತಿಗೆ ಅಗತ್ಯವಾದ ಮಾನವ ಶರೀರದ ಭಾಗಗಳಲ್ಲಿ (ಧ್ವನಿ ತಂತುಗಳು, ಶ್ವಾಸಕೋಶಗಳು, ಶ್ವಾಸನಾಳ, ಅನ್ನನಾಳ, ಬಾಯಿ, ಅಥವಾ ನಾಲಿಗೆ, ಇತ್ಯಾದಿ) ಸಮಸ್ಯೆಗಳನ್ನು ಹೊಂದಿರಬಹುದು.

ಮಿದುಳಿನ ಎಡ ಕೆಳಭಾಗದ ಮುಂದಿನ ಹೊರಪದರದಲ್ಲಿ ಸ್ಥಿತವಾಗಿರುವ ಬ್ರೋಕಾ ಪ್ರದೇಶಕ್ಕೆ ಆಘಾತ ಅಥವಾ ಗಾಯವು ಮೂಕತನವನ್ನು ಉಂಟುಮಾಡಬಹುದು.

## ನಿರ್ವಹಣೆ 
ಕೆಲವು ಮೂಕ ರೋಗಿಗಳು ತಮ್ಮ ಧ್ವನಿತಂತುಗಳನ್ನು ಅಲುಗಾಡಿಸುವ/ಕಂಪಿಸುವ ಯಂತ್ರಗಳನ್ನು ಬಳಸಿ ತಮ್ಮ ಅಂಗವೈಕಲ್ಯಕ್ಕೆ ಹೊಂದಿಕೊಂಡಿದ್ದಾರೆ. ಇದರಿಂದ ಅವರು ಮಾತನಾಡಲು ಅವಕಾಶವಾಗುತ್ತದೆ. ಅನ್ನನಾಳಜನ್ಯ ಮಾತು ಸ್ವಲ್ಪ ವಾಕ್ ಸಾಮರ್ಥ್ಯವನ್ನು ನೀಡಬಲ್ಲದು. ಇತರರು ಸಂವಹನ ಮಾಡಲು ಸನ್ನೆ ಭಾಷೆಯನ್ನು ಕಲಿಯುತ್ತಾರೆ.

## ಉಲ್ಲೇಖಗಳು 

ವರ್ಗ:ಧ್ವನಿ ಅಸ್ವಸ್ಥತೆಗಳು
ವರ್ಗ:Pages with unreviewed translations
ಅನು ಪ್ರಭಾಕರ್

**ಅನು ಪ್ರಭಾಕರ್** ಪ್ರಮುಖವಾಗಿ ಕನ್ನಡ ಚಲನಚಿತ್ರಗಳಲ್ಲಿ ನಟಿಸಿರುವ ನಟಿ. ಅವರು 1990ರ ದಶಕದಲ್ಲಿ ತನ್ನ ಅಭಿನಯದಿಂದ ಜನಪ್ರಿಯತೆ ಗಳಿಸಿದ್ದರು. ಅವರು ಸಾಕಷ್ಟು ಯಶಸ್ವೀ ಚಿತ್ರಗಳಲ್ಲಿ ನಾಯಕಿಯಾಗಿ ಮಿಂಚಿದ್ದು, ವಿಭಿನ್ನ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ.

## ಆರಂಭಿಕ ಜೀವನ
ಅನು ಪ್ರಭಾಕರ್ ಅವರು ನವೆಂಬರ್ ೯,೧೯೮೦ರಂದು ಬೆಂಗಳೂರಿನಲ್ಲಿ ಜನಿಸಿದರು.ಇವರ ತಂದೆ ಎಂ.ವಿ.ಪ್ರಭಾಕರ್ ಅವರು ಭಾರತ್ ಹೆವಿ ಎಲೆಕ್ಟ್ರಿಕಲ್ಸ್ನಲ್ಲಿ ಉದ್ಯೋಗಿಯಾಗಿದ್ದಾರೆ.ಇವರ ತಾಯಿ ಗಾಯತ್ರಿ ಅವರು ಡಬ್ಬಿಂಗ್ ಕಲಾವಿದೆ ಮತ್ತು ನಟಿಯಾಗಿದ್ದಾರೆ.ಇವರ ಸಹೋದರನ ಹೆಸರು ವಿಕ್ರಮ್.ಅನು ಅವರು ಬೆಂಗಳೂರಿನ ಉಪನಗರವಾದ ಮಲ್ಲೇಶ್ವರಂನಲ್ಲಿ ಬೆಳೆದರು.ಅಲ್ಲಿ ಅವರು ನಿರ್ಮಲಾ ರಾಣಿ ಹೈಸ್ಕೂಲ್ನಲ್ಲಿ ಶಿಕ್ಷಣ ಪಡೆದರು.ಆ ಸಮಯದಲ್ಲಿ ಅವರು ಕನ್ನಡ ಚಲನಚಿತ್ರಗಳಾದ ಚಪಲ ಚೆನ್ನಿಗರಾಯ (೧೯೯೦), ಶಾಂತಿ ಕ್ರಾಂತಿ (೧೯೯೧) ಮತ್ತು ಇಂಗ್ಲಿಷ್ ಚಲನಚಿತ್ರ ಮಿಸ್ಟರೀಸ್ ಆಫ್ ದಿ ಡಾರ್ಕ್ ಜಂಗಲ್(೧೯೯೦) ಎಂಬ ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡರು. ನಂತರ ಇವರು ಕರ್ನಾಟಕ ವಿಶ್ವವಿದ್ಯಾಲಯದ ಸಮಾಜಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿಯನ್ನು ಮುಂದುವರೆಸಿದರು.

## ವೃತ್ತಿ ಜೀವನ
ಅನು ಅವರು ೧೯೯೯ರಲ್ಲಿ *ಹೃದಯ ಹೃದಯಾ* ಎಂಬ ಚಲನಚಿತ್ರದಲ್ಲಿ ಶಿವರಾಜ್ ಕುಮಾರ್ ಅವರೊಂದಿಗೆ ನಟಿಸಿ ಪ್ರಮುಖ ಪಾತ್ರದಲ್ಲಿ ಅಭಿನಯಿಸಿದರು.ಇವರು *ಸೂರಪ್ಪ*,*ಜಮೀನ್ದಾರ್ರು*,*ಹೃದಯವಂತ*,*ಸಾಹುಕಾರ*,*ವರ್ಷ* ಎಂಬ ಚಲನಚಿತ್ರಗಳಲ್ಲಿ ವಿಷ್ಣುವರ್ಧನ್ ಅವರೊದಿಗೆ ಅಭಿನಯಿಸಿದರು.ಇವರು ಕೆಲವು ತಮಿಳು ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ.ನಂತರ ೧೨ನೆಯ ಶತಮಾನದ ಕನ್ನಡ ಕವಿ ಅಕ್ಕಮಹಾದೇವಿಯ ಜೀವನವನ್ನು ಆಧರಿಸಿದ ಚಲನಚಿತ್ರದಲ್ಲಿ ಅನು ಅವರು ದ್ವಿಪಾತ್ರ ಪಾತ್ರವನ್ನು ವಹಿಸುತ್ತಾರೆ.

## ವೈಯಕ್ತಿಕ ಜೀವನ
ಅನು ಅವರು ಮಾರ್ಚ್ ೨೦೦೨ರಲ್ಲಿ ನಟಿ ಜಯಂತಿ ಅವರ ಪುತ್ರ ಕೃಷ್ಣಕುಮಾರ್ ಅವರನ್ನು ವಿವಾಹವಾದರು.ಇವರ ನಡುವೆ ಭಿನ್ನಾಭಿಪ್ರಾಯಗಳನ್ನು ಉದಾಹರಿಸಿ, ಅನು ಅವರು ಜನವರಿ ೨೦೧೪ರಲ್ಲಿ ವಿಚ್ಛೇದನ ಪಡೆದರು.ನಂತರ ಏಪ್ರಿಲ್ ೨೦೧೬ರಲ್ಲಿ ನಟ ರಘು ಮುಖರ್ಜಿ ಅವರನ್ನು ವಿವಾಹವಾದರು.ಅವರಿಗೆ ನಂದನ ಎಂಬ ಪುತ್ರಿ ಇದ್ದಾರೆ.

## ಪ್ರಶಸ್ತಿಗಳು
ಅನು ಅವರ ವಿವಿಧ ಚಿತ್ರಗಳ ಅಭಿನಯಕ್ಕಾಗಿ ಬೆಂಗಳೂರಿನ ಕೊಳದ ಮಠವು 'ಅಭಿನಯ ಸರಸ್ವತಿ' ಎಂಬ ಪ್ರಶಸ್ತಿನ್ನು ನೀಡಿ ಗೌರವಿಸಲಾಯಿತು.'ಕನ್ನಡ ರಾಜ್ಯ ಸರ್ಕಾರದ ಅತ್ಯುತ್ತಮ ನಟಿ ಪ್ರಶಸ್ತಿ ೨೦೦೦-೦೧' ಮತ್ತು 'ಸಿನೆಮಾ ಎಕ್ಸ್ ಪ್ರೆಸ್ ಅತ್ಯುತ್ತಮ ನಟಿ' ಮುಂತಾದ ಪ್ರಶಸ್ತಿಗಳನ್ನು ಇವರು ಗೆದ್ದಿದ್ದಾರೆ.

## ಚಲನಚಿತ್ರಗಳ ಪಟ್ಟಿ
### ಚಲನಚಿತ್ರಗಳು
## ಕಿರುತೆರೆ ಕಾರ್ಯಕ್ರಮಗಳು
**ಬಾಳೆ ಬಂಗಾರ*
**ಹೋಮ್ ಮಿನಿಸ್ಟರ್*
**ಶ್ರೀಮತಿ ಕರ್ನಾಟಕ*
**ಮಂಜು ಮುಸುಕಿದ ಹಾದಿ*
**ನೂರು ದಿನಗಳು*
**ತ್ರಿವೇಣಿ ಸಂಗಮ*

## ಉಲ್ಲೇಖಗಳು 
ವರ್ಗ:ಭಾರತೀಯ ಚಲನಚಿತ್ರ ನಟಿಯರು
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ತೆಲುಗು ಚಲನಚಿತ್ರ ನಟಿಯರು
ವರ್ಗ:ನಟಿಯರು
ವರ್ಗ:ಕನ್ನಡ ಸಿನೆಮಾ
ವರ್ಗ:ಚಿತ್ರರಂಗ
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಚಲನಚಿತ್ರ ನಟಿಯರು
ವರ್ಗ:೧೯೮೦ ಜನನ